
Secretario di Estado pa Asunto Interno y di 
Asuntonan dj Reino, drs. Raymond Knops 

E REDUCCION PROPONI 
NO TA SUFICIENTE 

SI scucha e conferencia di prensa di Secretario di Estado, drs. 
Raymond Knops ayera mainta, e mensahe cla na politiconan 
ta cla y raspa: “Cuminsa na corta di Boso mes y despues bin 
abou”. 

Ta sinti cu e reduccion proponi awor pa Gobierno lo no ta su- 
ficiente y aceptable pa Gobierno di Reino Hulandes. Ta pesey 
e intencion di baha salario di Minister y Parlamentarionan 
kisas ta mucho tempran, pasobra lo ta mihor keda cla cu Hu- 
landa riba e reduccion total di gastonan di personal di Gobi- 
erno y e ora atende di e apenas 30 politiconan, esta 8 Minister, 
1 Minister Plenipotenciario (esun di Merca no ta conta) y 21 
Parlamentario. 

No tin autoridad moral 

Pero e problema cu tin awor ta mas grandi. E reto no t’e suma 
cu lo baha di salario, pasobra reduciendo salario di 31 hende 
hamas lo saca Aruba di su problemanan financiero. Pero t’e 
“autoridad moral” cu Gobierno mester tin pa por acerca sindi- 
catonan pa pidi pa baha salario di nan miembronan trahando 
den Gobierno of den companianan priva di Gobierno. 

Tin un dicho ta bisa “Drecha mundo cuminsa na Bo mes” y 
esey ta precisamente locual Gobierno ta purba di haci awor, 
pero te ainda sin mucho exito. 

Parlamento y Sindicatonan 
a haya otro 


ORA CU PARLAMENTO A 
ANUNCIA Dl LO BAHA 
NAN SAIARIO CU 20% 

Parlamento y Sindicatonan a haya otro 

Ora cu Parlamento a anuncia di 
lo baha nan salario cu 20% 


Parlamento di Aruba a ricibi lidernan sindical diabi- 
erna atardi y despues di a reuni pa algun ora, a cera 
paz cu otro. 

E problema tabata mas bien un duda cu si Parlamen- 
tarionan lo entrega parti di nan salario of no. Parla- 
mentarionan di MEP, AVP y POR a hiba palabra unda tur 
a asegura sindicatonan cu ya caba nan tin algun siman den 
deliberacion. 

Tin un ley cu mester yega bek Parlmento cual mester di 
sosten di 2/3 parte di Parlamento, o sea 14 voto, p’e ley por 
drenta na vigor. Esey a haci cu e ley no ta depende sola- 
mente di coalicion, pero tambe di oposicion. Parlamento a 
anuncia cu diamars awor e ley di 20% aki lo keda trata y 
aki lo mira cua partidonan lo sostene e cambio di ley aki. 

Parlamento den nan ultimo reunion a yega riba e punto 
cu nan ta sigui e liña di maneho di Gobierno, esta nan lo 
duna 20% di nan salario/entrada. Parlamentarionan a 
bisa cu nan no ta limita e entrego na 20%, pero si mester ta 
mas, nan ta dispuesto tambe. 

Parlamentario Alan Howell di POR a hiba palabra y el’a 
bisa cu e tambe ta dispuesto pa yega na otro. Howell a pidi 
pa corta salario cu 25%, sinembargo Howell a bisa cu en- 
bista cu tin un mayoria cu acorda 20%, e ta dispuesto pa 
somete su mes tambe na mayoria, mustrando asina su dis- 
ponibilidad pa forma un union pa Parlamento corta 20% di 
nan entrada. 

Lidernan sindical tambe a haya oportunidad pa expresa 
nan mes, unda algun hasta a keda sorprendi, pasobra no 
tabata conoce e proceso interno den Parlamento. Sindica- 
tonan a termina cu un peticion na Parlamento: Pa inter- 
media p’asina nan por bolbe sinta na mesa cu Gobierno, 
p’asina termina e negociacion unda nan tambe lo por firma 
nan cooperacion p’e crisis. Dje forma aki lo tin un sosten 
amplio di tur partido politico, como tambe sindicatonan cu 
ta pone nan schouder bao di e crisis actual. 

Y maske cu sindicatonan por ta satisfecho, tin di nan kier 
mira p’e companianan estatal, sigur esnan den top corta 
den nan salario y beneficionan mucho mas ainda. 



TIN MAS VET PA CORTA 

Coordinadornan y conseheronan ta keda un reto. Mas cu 
djis salario di Ministernan, e sindicatonan tin keho pisa 
riba e cantidad grandi di consehero y coordinadornan cu e 
Gobierno aki, mescos cu esun prome di AVP, tin riba nan 
payroll. 

E rabia ta bira mas grandi si mira e salarionan cu ta paga 
e coordinadornan aki, sin cu nan tin e educacion of pre- 
paracion necesario. Y pio ainda, un cantidad di nan no ta ni 
presenta na trabou of pio, nunca a presenta na trabou p’e 
ultimo añanan aki, pero ta cobra tur fin di luna, sea nan ta 
ambtenaar cu 25% riba nan salario of nan tin contact cu un 
salario lucrativo. 

Entre nan tin varios DJ y locutor di radio cu ta traha tur 
dia na radio, pero no ta presenta pa conseha nan Minister 
riba asuntonan di PR. Tin di nan cu a tuma como ambten- 
aar caba den calidad di PR, pero manda na disposicion di 
Minister y sin cu nan mester presenta na trabou. 

T’e grupo specifico aki awor ta causando e rabia cu tin entre 
e ambtenaarnan cu si mester lanta tempran tur dia pa bay 
trabou y gana nan pan di cada dia honradamente. 

Maske e sindicato y Parlamento a haya otro pa loke ta re- 
duccion di nan salario cu 20% e topico aki sigur ta keda 
pendiente. 

Cuater 'flat tire' y un solo 
'spare tire' pa drecha economia 



Pa:Victor (Toko) Winklaar 


MAS cu Minister Presidente y Minister di Finansa papia, 
mas ta sali na cla cu Gabinete Wever Croes, no tin nocion n’e 
momentonan aki, con pa atende cu e crisis economico ocasiona 
pa corona virus. 

Ambos mandatario a demostra den forma bon cla, cu ainda nan 
Gobierno no tin un concepto real pa no bisa control real, riba e 
situacion cu pais Aruba ta pasando aden y con tin cu soluciona 
esaki a corto y larga plaso. 

For di momento cu Prome Minister y Minister di Finansa sigui 
insisti cu e situacion ta critico, cu e situacion ta delicado, y cu 
Aruba lo por crash, ta confirma cu nan mes ta perdi den nan 
vision economico y financiero sin solucion p’e pais. 

Loke ta mas serio ainda ta cu Aruba a eligi un Gobiemo na 
2017 pa atende interesnan general di e pais y Gabinete Wever 
Croes hasta a sigura pueblo cu nan tin solucion p’e problemanan 
financiero di e pais, sin cu nan mester a tuma medida contra 
pueblo. 

E historia cortico di e promesa aki ya ta conoci pa pueblo caminda 
Gobierno a bira haci net lo contrario y a impone medida tras 
di medida, sin presenta un solo solucion cu a beneficia henter 
pueblo. 

Mientras cu corona vims a ocasiona hopi problema aki na Aruba 
y tambe rond mundo, ta un hecho cu corona vims a logra di para 
e siguiente pakete di medida di Gabinete Wever Croes conoci 
como ‘Reforma Fiscal’ cu lo a hinca pueblo den mas problema 
financiero y tur esaki pa falta di un vision real y concreto con pa 
atende cu finansa y economia di e pais. 

Pueblo ta den problema serio, e pais ta confrontando un 
situacion ainda mas pio cu e corona vims ora cu mandatarionan 
di Gobierno lo no tin placa aki algun luna. 

Ta nan trabou y obligacion pa percura pa placa yega, pa placa 
drenta, den ki forma cu ta p’asina no sigui perhudica ainda mas 
un pueblo cu ya a wordo perhudica inicialmente pa medidanan 
di e Gobierno aki y despues e impacto di corona vims. 

Ora e mandatario principal bin dilanti y bisa cu aki dos pa tres 
luna Gobiemo lo no tin placa, ta muestra cu e no tin solucion 
p’e situacion den cual pueblo ta pasando aden y te ainda no a 
scucha nada concreto riba un plan adecuado, un plan concreto 
kico ta bay haci of mihor bisa, kico Hulanda ta permiti Gabinete 
Wever Croes haci. 

Na momentonan asina ta confirma cu e Gobiemo aki di 11 
asiento, no tin derecho di existencia, ya cu realmente den e 
crisis aki ta un solo partido ta gobernando buscando solucion, 
ya cu tanto partido POR como partido RED, simplemente no 
tin e capacidad pa duna un aporte valido na yega na un solucion 
adecuado p’e situacion cu tin. 


Ningun di e dos partidonan aki tin merito of confiansa suficiente 
di pueblo pa atende un asunto asina grandi den nomber di 
pueblo y sin duda e mihor solucion n‘e momentonan aki pa 
trata di yega na un maneho concreto y specifico, ta un Gobiemo 
Nacional forma p’e dos partidonan cu pueblo a duna mandato 
for di 2017, pero cu no a ser honra pa motibo di interesnan 
partidista y falta di madures. 

Mientras cu ya na Hulanda ta bibando e pensamento aki cu e 
momento ta oportuno p’e dos partidonan mas grandi di Aruba, 
esta partido AVP cu ta esun mas grandi y partido MEP cu t’e di 
dos mas grandi, asumi nan responsabilidad y busca un solucion 
cu e pais tin mester lagando tur diferencia politico un banda na 
interes di e pais. 

Te cu awor tanto Prome Minister Evelyn Wever Croes como 
Minister di Einansa Xiomara Maduro, no a presenta ningun 
plachi cu ta mustra riba un minimo di solucion pa loke ta 
pasando y loke lo sigui pasa den proximo lunanan. 

No solamente ta keda demostra e falta di un vision concreto 
cu a bin ta resalta den e actual Gobiemo for di su inicio, pero 
e falta di capacidad politico y gubernamental ta formando e 
peliger mas grandi pa henter pueblo ya c’un gobierno cu no tin 
solucion pa cualkier situacion di e pais, ta traha contra interes 
di henter un pueblo. 

Si ta pidi pa uni, e iniciativa mester bin di esnan cu ta forma 
Gobiemo actual. Pasobra asina so, nos lo por haya nos mihor 
profesionalnan pa hunto sinta y dialoga con pa sali for di 
e situacion aki. Algun sindicato a demostra caba di no tin 
confianza den Gabinete Wever-Croes. Anta 5 pa 12 a bati pa 
bin cu un Gobierno nacional, manera Hulanda tambe ta desea. 
Esaki lo bira e condicion di Hulanda, sin di tin wordo cuestiona 
ta kier colonisa Amba atrobe? 

Ta papiando di Minister- y Parlamentarionan cu mester entrega, 
pero ni maske cu tur Minister y tur Parlamentario entrega nan 
salario completo te cu fin di aña, e lo no haci ningun tipo di 
diferencia grandi pa atende cu e situacion. 

Sin ayudo di Hulanda pa pasa e proximo lunanan te cu december 
di 2020, cualkier otro solucion no ta posibel y aki diplomacia 
tin cu hunga un rol y a keda demostra den e dos aña y mei di 
Gabinete Wever Croes, cu diplomacia ta un di e peor calidadnan 
di e Gobierno aki. 

Scuchando Prome Minister y Minister di Einansa papia den 
ultimo simannan, por conclui y compara cu Amba ta manera un 
auto cu tin cuater flat tire, pero Gabinete Wever Croes kier pone 
e auto core cu solamente un spare tire loke ta imposibel y nan 
no por haya tres spare tire ni pa presta, corda p’e auto core!!! 

Bucuti & Tara Beach 
Resort ta invita Esnan 
di Prome Liña (Front 
Liners) di Aruba pa 
disfruta n'e Resort 




GERENCIA y personal ta reconoce e 
trabou significativo y dificil di esnan cu 
ta traha den prome liña contra CO VID-19 
Cu gratitud sincero, Bucuti & Tara Beach 
Resort durante e ultimo simannan ta 
yamando bon-bini n’e resort n’e personal 
di Unidad di Cuido Intensivo di Hospital 
y e trahadoman di emergencia, kendenan 
ta den e prome liña pa contraresta e 
pandemia Covid-19. 

A extende e invitacion pa por duna nan 
un “break” y un “masha danki” p’e 
trabou importante cu nan ta desplega pa 
mantene e residentenan di nos isla sigur y 
reanima cu bon salud. 

“Conhuntamente cu e team di mediconan 
nos ta desaroyando mas ainda e 
Covid- 19 Safety Protocol cu nos ta 
implimentando actualmente na nos hotel 
cu ta pa pareha, no mucha- no gmpo-, 
pa warda futuro bishitantenan sea local 
como intemacional den futuro. 

Nos kier brinda e experiencia di un escape 
pa haya paz, romance y bienestar den e 
tempo difisilnan aki.”, asina gerente di 
Bucuti & Tara Resort a bisa. 

Habri y cu Pcrsonal prcscntc 

Ewald Biemans, su team di maneho 
y su asociadonan ta probechando di e 



tempo aki na un manera productivo y 
cu distanciamento social pa remodela, 
renoba, refresca y limpia e resort 
profundamente. 

Cada hefe di departamento ta ehecutando 
un plan completo pa uza e tempo 
di trankilidad aki pa revitalisa y pa 
implementa capacitacion adicional pa 
mehora e propiedad y e experiencia mas 
ainda. 

E personal di emergencia di Amba ta 
uniendo su mes n’e esfuerso dor di test e 
‘Protocol di salud 

y higiena pa Covid-19’ nobo di Bucuti. 
A implement’e y practic’e den henter e 
resort p’e huespednan ta sigur di haya 
na nan yegada un experiencia di ‘no 
mishi y distanciamento sociaT cu un 
infrastmctura completo tras di cortina di 
e proceso di seguridad y limpiesa. 

E protocol ta cubri tur escenario den e 
procesonan hotelero, for di con ta anda cu 
laundry, paña di cama, limpiesa di kamber 
di huesped, mantenemento, seguridad, 
cuminda y bebida te n’e servicionan cu 
normalmente ta efectua cara cara. 


Enfasis riba Bienestar y Sostenibilidad, 
Romance y prevención di Corona Virus 
Contamination Protocol 

E compromiso continuo di Bucuti & Tara 
cu sostenibilidad y bienestar ta evidente 
den su tecnologia amplio cu ta mantene 
acomodacion limpi y saludabel. 

Ekipa cu purificado di aire HEPAy mashin 
di ozon y deshumidificado individual, e 
huespednan por respira e aire mas puro. E 
certificacionnan di HAACPy ISO ta sigura 
tanto e huespednan como e personal cu e 
Liñanan di Guia di Limpiesa ta primordial. 
E galardonnan ricibi recientemente 
-2020 AAA Excellence in Housekeeping 
Award, LEED Gold certification y Travel 
+ Leisure magazine’s 2020 Global Vision 
Award-ta celebra e exito di Bucuti den 
proporciona e standardnan mas halto den 
un ambiente hotelero. 

Aceptando Reservacion 

E huespednan cu no por biaha den un 
futuro cercano tog por haci nan futuro 
reservacionnan online, yamando nos 
team di reservacion of via nan agencia di 
biahe preferi. 

Bucuti ta registra su Huespednan - 
Virtualmente 

Bucuti & Tara tambe ta registra 
su huespednan y siguidoman rond 
mundo - virtualmente. Dia 18 di maart 
2020 a lansa un campaña special 
riba e rednan social cu un hashtag 
special:#BringingBucutiToYou. Cu e 
amplio siguimento di Bucuti di parti di e 
huespednan local, e team di e resort kier a 
conecta cu nan y duna nan un pida chikito 
di paraiso te ora cu nan por bolbe bishita 
e resort personalmente. 





























Diasabra, 25 April 2020 


AWEMainta 


5 


Di acuerdo cu Minister mr. Andin Bikker 


Si cumpli cu Toelatingshandboek di DIMAS manera 
mester, personanan cu prolongacion di permiso no 
mester sinti nan afecta p'e situacion di Coronavirus 


DIMAS actualmente ta funciona cu poco tra- 
hador, asina Minister di Husticia mr. Andin 
Bikker a bisa diamars ultimo den conferencia 
di prensa. Tin varios persona cu sea nan per- 
miso a caduca of ta bay caduca y e personanan 
aki ta haci pregunta riba nan status. 

Pa loke ta pagina 10 di e ‘Toelatingshandboek’ 
di DIMAS, ta bisa si un persona ta bay reno- 
ba su permiso e mester entrega e peticion tres 
luna prome cu e permiso caduca. 

Tambe Minister Bikker a splica cu articulo 3 di 
AZV Inciso 2 ta bisa cu ora un persona entrega 
su peticion pa prolongacion di su permiso na 
tempo, e ta sigui wordo cubri pa AZV. Tabata 
13 di maart riba un diabierna cu Aruba a wor- 
do confronta cu e uitbraak di Coronavirus y si 
calcula un rato, personanan cu nan permiso ta 
bay caduca mester ta entrega esaki prome cu e 
fecha 13 di maart. 

Si a entrega e peticion pa renobacion via e e- 
Form di DIMAS, DIMAS na su turno ta comu- 
nica esaki na AZV y a base di articulo 3 inciso 2 
di Landsverordening di Algemene Ziektekosten 
Verzekering nan lo sigui wordo cubri pa AZV. 

Minister Bikker tambe a splica cu un grupo cu 
ta wordo afecta aworaki t’esnan cu no a entrega 
nan aplicacion prome cu nan permiso a caduca. 
Probablemente nan a tarda y e proceso ey lo no 
a cambia si e Coronavirus no a bin. 

E persona cu no a aplica na tempo y e permiso 
a caduca, e tratamento di aplicacion ta bay n’e 
manera normal. 

Tin e grupo tambe di personanan naci na Aru- 
ba y tabata den exterior cu lo no cay bou di 
LTU, pero nan mester di un tipo di verklaring 
cu DIMAS ta otorga pa nan por inscribi bek na 
Censo. 

Debi cu actualmente tin un lockdown y frontera 
ta cera, e grupo aki ta minimo y esey tambe ta 
un grupo cu no lo wordo afecta pa e situacion 
actual. E ultimo grupo cu a sinta haci un sondeo 
riha dje y cu lo wordo afecta, ta e personanan 
cu a aplica pa nan prome permiso. 


Esaki t’e personanan cu mag di 
warda nan permiso aki na Aruba 
y ta un grupo hopi limita cu ta in- 
versionista of personanan cu ta 
haci un reunion familiar y tin un 
status di mas cu tres aña caba na 
Aruba. 

E personanan ey si nan no entrega 
nan permiso na tempo pa aplica- 
cion y no a haya un decision ainda, 
teoreticamente nan lo wordo afec- 
ta. 

P’e gruponan cu pa un motibo of 
otro ta sinti tardansa dor cu DIMAS 


ta draai cu poco trahador y nan 
mester di un decision urgente y un 
aclaracion riha nan status di apli- 
cacion tin un email cu ta info@di- 
masaruba.aw y tambe tin un linea 
di emergencia cu ta 522-1555. 

Si tur persona a sigui e maneho 
manera mester ta, nan no mester 
ta afecta pasobra minimo di tres 
luna di antemano mester a entre- 
ga peticion pa prolongacion di per- 
miso y via ley di AZV e persona lo 
keda cubri bou di AZV. 


HAPPY 


KING 'SDA Y 









6 


AWEMainta 


Diasabra, 25 April 2020 


Parlamentanonan no ta riba mesun 
liña pa loke ta reduccion di salario 


Parlamento di Aruba ta consisti di 5 fraccion, cu 
ta AVP (9), MEP (8), POR (2), RED (1) y miembro inde- 
pendiente Daphne Lejuez (1) pa hunto forma e 21 asien- 
tonan den e organo mas halto di nos pais. 

Mescos cu Gobierno, nan tambe awor mester baha nan 
salario y beneficionan. Pero, aunke cu awor a bay di acu- 
erdo pa bah’e cu 20%, tog no t’asina cu ta tur fraccion 
tabata na fabor di esaki. 

A nota cu a dura masha prome cu fraccionnan a sali pa 
bisa cuanto nan ta dispuesto pa baha nan mesun sala- 
rio y beneficionan. E prome pa sali tabata Parlamenta- 
rio Alan Howell di fraccion di POR kende a pidi pa baha 
salario cu mil florin y pa pidi Ministernan pa haci mesun 
cos. 

E tempo ey e demas fraccionnan den coalicion, esta MEP 
y RED, a sali cataloga e mocion aki como populista y a 
vota contra. E tempo ey MEP a bisa di lo kier entrega 
mas ainda y pa mas tempo. De facto, a presenta un cam- 
bio di ley pa baha nan salario cu 10%, cu a resulta menos 
pa luna compara cu e mocion di POR. 


E unico diferencia cu POR a propone pa baha salario pa 
tres luna (pa cuminsa), mientras cu MEP a pidi pa bah’e 
te december 2020.Comosifuera poco, despues cu e discu- 
sion a sali den prensa, Alan Howell a propone pa baha e 
salarionan cu 25%, mirando cu e empleadonan publico 
mes lo baha di nan cu 12,6% ora conta reduccion di sala- 
rio hunto cu e vakantie-uitkering. 

E Parlamentario ta sinti cu e diferencia entre e ambte- 
naar y e Parlamentario ta mucho abou, pa cual el a ex- 
presa su interes pa bah’e cu mas, pues na 25%. 

Fraccion di POR a haya sosten di e fraccion independi- 
ente di Daphne Lejuez den e pensamento aki. 
Sinembargo, ora a reuni di Commissie Huishoudeli- 
jk Aangelegenheden di Parlamento, fraccionnan di 
MEP, AVP y RED a haya mayoria den e pensamento pa 
bah’e cu 20%. Esey tabata e maximo cu e miembronan 
di Parlamento tabata dispuesto pa entrega, mirando cu 
MEP a sali for di 10% di acuerdo cu e ley di Tjon/Thijsen. 

Diamars awor Parlamento mester formalisa e reduccion 
aki den un reunion publico, unda 2/3 parti di Parlamento 
mester duna su aprobacion. 


WL 

#1 Onlifie 

PARTICIPACIONIMPORTANTE 


En conexcion cu e situation actual di e Vims Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 




Orario di negoshi 
pa publko Dia di 
Rey y Dia di Obrero 



Departamento di Asunto Economico, 
Comercio y Industria ta anuncia cu den 
cuadro di e dianan festivo, Dia di Rey 
y Dia di Obrero, tur negoshi mester ta 
cera dia 27 di april 2020 y dia 1 di mei 
2020. 

Esaki no ta conta pa pompstations, bot- 
ica, take-away y food delivery. 

Parlamentario Arthur Dowers (AVP) 

Cu varios pensioen Nel Oduber mester 
ta prome yama pa haci sacrificio 



SCUCHA Prome Minister Evelyn Wever Croes tur 
merdia y anochi trata di convence pueblo di loke su Go- 
bierno ta haciendo, ta hiba pueblo pensa bek riba e tipo 
di fiestanan di ‘back to the ‘80’s’ miembro di fraccion di 
AVP, Arthur Dowers ta declara. 

Segun Dowers ta mesun Prome Minister aki, cu mesun 
cara serio, cu mesun cara falso cu cual el a priminti pueb- 
lo despues cu a huramenta su Gobierno cu nan lo NO 
tuma medida contra pueblo, a bira ni un luna despues 
aumenta BBO y traiciona confiansa di pueblo manera 
nunca antes a yega di conoce. 

“Ta increibel scucha e lider di MEP papia cu seriedad di 
e situacion cu tin n’e momentonan aki, culpando e corona 
virus pa tur e desaster y den un forma hopi arogante, 
hasta menasa trahadornan publico y nan sindicatonan 
cu aki tres luna lo no tin placa pa paga nan salario. 
Prome cu e corona crisis Aruba a conoce e Evelyn Crisis, 
un Gobierno cu a suta pueblo cu medida den prome tres 
aña na poder, cu a reduci poder di compra di pueblo, cu 
a ranca miyones for di cartera di pueblo y di comercio pa 
financia e maneho di su Gobierno. 

Miyones a wordo ranca for di pueblo y prome cu corona 
virus a bati na porta di henter munto, ya caba pueblo di 
Aruba a conoce e virus financiero ocasiona pa Gabinete 
Wever Croes sin cu tabatin mucho cos bon na caminda 
pa pueblo. 


Ta for di e tempo ey caba Evelyn y su Gobierno ta papia 
cu no tin placa, a trata di gaña pueblo cu e tin debe pa 
paga, pero awor ta bin resulta cu e virus cu su Gobierno 
a plama den pueblo, ta existi for di 2017 caba y mester 
a bira mas pio den 2020 ora cu mester a introduci otro 
serie di medida pa medio di e di dos fase di reforma fiscal. 

Ehempel di e Evelyn Virus pueblo a ripara for di mo- 
mento cu di repiente Nelson Orlando Oduber a presenta 
como vocero y defensor di Gobierno y di partido MEP, 
criticando sindicatonan y tur hende cu ta papia cu mes- 
ter manda hendenan cas, incluso ex Ministernan cu awor 
ta consehero y miembro di Hunta Comisario den compa- 
nianan estatal. 

Esey ta muestra palpabel di hipocrecia caminda Prome 
Minister cu tin Nel como consehero pa su Gobierno, ta 
permiti’e bin defende un maneho cu semper tabata un 
abuso contra interes di pueblo. 

Nel Oduber tin asina hopi pensioen ta cobrando cu prac- 
ticamente e ta cobra mas cu cualkier Minister di e actual 
Gobierno, pero ainda e kier mas cobrando suma di mas di 
4000 florin como miembro di un of otro Hunta di Comisa- 
rio. 

Evelyn a opta pa laga cualkier hoben capacita, un hoben 
cu por tin un vision diferente pa atende cu asuntonan di 
e pais, un banda y opta pa emplea no uno ni dos, pero 
cinco pa seis ex Minister como consehero, pagando nan 
miles di florin y awe e ta manda Nel Oduber bin defende 
un maneho cu ta Evelyn cu Nel y nan hendenan so ta 
haya hustifica. 

Awor ningun hende mag di papia di manda Nel, Rudy, 
Briesen, Swaen of cualkier otro cas prome cu nan pidi 
trahadornan pa entrega parti di nan salario, pero Prome 
Minister ta insisti pa sindicatonan compronde su ver- 
sion, su vision con e ta kere cu cosnan tin cu bay y esey 
semper mester ta na beneficio di su famia y amigonan, di 
sponsor y conseheronan,” Parlamentario Arthur Dowers 
a declara. 

Cklista a cay herida su mes, 
momento cu un auto a lora su dilanti 







DIAHUEBS anochi den careda di 8’or Polis 
a wordo pidi poco panort di rotonde di Driemas- 
terstraat, unda auto a dal un ciclista. N’e sitio 
por a compronde, cu un auto lo a lora dilanti e 
ciclista causando cu el a cay heridando su mes, 
pues e no a wordo gedal dor di un auto. 

E chauffeur no a para y sigui bay manera nada 
un pasa. 

Polis di Trafico y tambe ambulance a presenta 
n’e sitio. Paramediconan a atende cu e ciclista, 
unda a prepare pa despues sali cune direccion 
Hospital. 




















Diasabra, 25 April 2020 


AWEMainta 


9 


Parlamentario Benny Sevinger (AVP) 

Mientras DIP ta cera, Minister ta 
ordena re-mscripcion pa huurgrond 

Otro maniobra di presion riba pueblo 


DEN pleno crisis grandi, den e presion grandi cu pueblo 
ta pasando aden, Gobierno na lugar di percura pa alivio, 
Gabinete Wever Croes ta haya cu ta necesario pa pone mas 
presion riba lomba di pueblo. 

Parlamenario Benny Sevinger di fraccion di AVP ta mustra 
cu e forma di procede di Gobierno ta un abuso directo con- 
tra un pueblo cu ya ta pasando den un situacion hopi serio, 
luchando contra un enemigo grandi manera Covid-19. 

“E cos aki ta un abuso di gobernantenan contra un pueblo 
cu ta den pleno lucha contra un virus y cu ta cuidando nan 
salud, ta bay pone extra carga riba pueblo pa regla nan 
asunto di huurgrond. 

Den e pleno lucha cu puehlo henter ta hibando, e Minister 
encarga ta pone cu tur hende cu tin un huurgrond tin cu 
bay yena un formulario dunando informacion relaciona cu 
nan huurgrond, locual ta imposibel n’e momentonan aki pa 
cumpli cu esaki. 

Sinembargo esaki no ta nada straño con e Gobierno aki ta 
traha un mucho menos e Minister noho kende a caba di 
sinta, ya cu den pasado e Minister anterior aki a yega di 
bisa cu 15 mil peticion pa tereno pa traha cas, pero cu tur 
hende mester holbe bay inscribi di nobo. 

Esnan cu no a re-inscribi e Minister a saca nan nomber 
for di computer y e hendenan aki no ta bin na remarke pa 
haya un tereno mas y asina el a saca miles di hende for di 
e hestand di DIP. 

Despues e mes ta hin bisa den Parlamento cu el a yuda 
e hendenan aki ya cu e grupo grandi a baha te na algun 
mil solamente, pero cantidad di hende semper tabatin nan 
documento di peticion den man y semper a confirma cu nan 
a haci tur peticion manera cu mester ta. 

Awor cu e Minister nobo a sinta algun luna atras, e mesun 
situacion aki ta presenta pa colmo den pleno crisis grandi 
cu pueblo ta pasando aden cu e corona virus. 

Pues Departamento di DIP ta cera pa duna servicio na pu- 
blico, pero Minister ta bin dilanti y bisa cu tur hende cu 
kier un huurgrond nobo, tin cu bay inscribe, pero na mes 
momento ta bisa cu tur hende cu tin un huurgrond n’e mo- 
mentonan aki caba, mester bay re-inscribi atrobe. 



A avisa tur hende pa bay riba e website di DIP, pero ora cu 
bay riba e sistema ey, por lesa caminda e Minister ta bisa 
cu tur tereno cu hendenan tabatin den huur, cual a caduca 
of ta bay caduca, ya cu tur tereno di huur tin un periodo di 
cinco aña mara na dje. 

Awor Gohierno pa medio di e Minister ta exigi un re-in- 
scripcion obligatorio pa tur hende pa haci esaki, pero cu 
nan tin un luna di tempo pa cumpli cu esaki, pero loke ta 
mas serio di esaki ta cu ta ohliga e hendenan pa bin re- 
inscribi den luna cu Gobierno di e Minister aki, tin e pais 
den un ‘lockdown.’ 

Den mesun lucha cu Gobierno di e Minister aki tambe a 
introduci un ‘shelter in place’ pues ningun hende por bay 
saca un copia of scan nan permiso y ta manda tur hende 
bay riba website pa re-inscribi. Esnan cu no haci esaki den 
e luna stipula cu ta termina den luna di mei, Gobierno ta 
yega n’e conclusion cu e hende no ta interesa mas den e 
tereno di huur y lo kita esaki for di dje. Esaki ta loke nos tin 
cu yama simplemente un Gohierno abusado di haci uso di 
e oportunidad cu pueblo a luchando contra e corona virus, 
pa aki un luna e Minister concerni sali hisa cu e tin tanto 
tereno liber awor p’asina e por bay duna su compinchinan 
cu ta wardando tereno di huur. 

Ta inaceptabel e forma con un gobernante y un Gobierno ta 
actua den pleno crisis unda pueblo ta su mente y atencion 
ta n’e momentonan aki riba su salud, salud di su famia, con 
nan tin cu bay atende cu nan debenan fin di luna, con ta 
bay sobrebibo den proximo lunanan, anto ta bira pone un 
stress adicional riba hendenan cu tin un huurgrond,” Par- 
lamentario Benny Sevinger a declara. 

Polis a bay pone ordo den un 
problema di pareha y a coKe cu e 
hombernan y un muher for di e sitio 





Departamento di AsuntO Socicll 



SERVICIO 

SOCIAL 


KosVéfp^M 


^ SAVANETA, SAN NICOLAS \ 

Y BiSINDARIO: 

528-1130 

PARADERA, PIEDRA PLAT, NOORD 

Y BISINDARIO; 

528-1140 

STA. CRUZ, DAKOTA, O'STAD, 

L PONTON Y BISINDARIO: J 

528-1120 ^ 






y Ta duna sosten, guia y conseho 
s/ Duna guia con pa maneha piaca 
y Ta intermedia pa comestibei 
y Ta intermedia cu utiiidadnan 


Mas informacion; 

www.das.aw 


DIAHUEBS algo despues di 8’or di ano- 
chi, varios patruya di Noord a wordo manda 
cu urgencia dilanti di un cas na Monserat pa 
un supuesto bringamento, aparentemente 
nan lo tabata agrediendo un dama. 

Na yegada Polis a bin topa cu un Nissan Ti- 
ida cu tres homber y un dama den e auto. 
Mesora e Polisnan a bay atende cu e per- 
sonanan den e auto, y hopi liher a bin com- 
pronde cu tabata trata di un problema di 
pareha. 

Mesora Polis a hala e dama y un di e homber- 
nan for di otro. 

Un di e homber lo a bira agresivo cu Polis. E 
agente policial despues di a skwal’e, a cor’e 
for di e sitio, e homber cana bay for di e sitio. 
E otro hombernan a bandona e sitio den e 
auto. Polis a pone ordo y despues cu e situa- 
cion a calma nan a sigui cu nan patruya. 

Minister Dangui Oduber 

Un team di profesional experencia riba 
e tereno dl cuido intenslvo a yega Aruba 




DIAHUEBS merdia 23 di april 2020 un team di 21 
profesional cu ta consisti di medico y enfermeronan 
registra y specialisa den cuido intensivo y calamidad 
a yega for di Merca pa sostene y re-enforsa Hospital 
pa amplia e capacidad di cuido p’asina hospital por 
normalisa su cuido regular bek. 

E asistencia di e profesionalnan aki for di Merca tur 
ta forma parti di e pakete total di ayudo cu a wordo 
manda via Hulanda pa Aruba y e otro islanan. 

21 Di e 35 profesionalnan cu mester a bin Aruba a 
keda ricibi pa representante di Ministerio di Salud, 
Hospital, Inspectie Volksgezondheid Aruba (IVA) y 
DVG. 

Conforme e maneho di cuarentena n’e momentonan 
aki, e personanan aki lo keda nan 14 dia den cuaren- 
tana y lo sigui e protocol di hospital pa cu cuarentena 
di “Zorg Verleners”. Mientrastanto nan lo cuminsa 
traha riba un plan y training pa Aruba conhunta- 
mente cu Hospital y Inspectie. 

E tareanan cu e team aki ta bay tin ta entre otro pa 
sostene e personal di ICU na Hospital y duna train- 
ing riba tereno di ICU pa cu maneho di pashentnan 
cu COVID-19. E team aki lo bay keda Aruba pa un 
duracion di 45 dia y si tin mester lo extende esaki. E 
team aki ta consisti di profesionalnan cu experiencia 
amplio den cuido intensivo mundialmente. 

Esaki ta un paso hopi importante cu nos como pais 
mester tin p’asina e ICU su capacidad ta bon ekipa na 
momento cu nos ta bay scale down. 

Studiantenan di ^Basis Opleiding Kustwacht' 
ta duna un man caminda tin necesidad 







Studiantenan nobo di Wardacosta cu ta siguiendo e estudio di ‘Basis 
Opleiding Kustwachter’ (BOK) ta duna un man n’esnan den necesidad 
pa motibo di e crisis di corona. Tur e studiantenan a regresá cas na mo- 
mento cu a tuma desicion pa sera e fronteranan. Unabes cu nan a yega 
cas, e studiantenan a scogé pa duna un man boluntario na habitantenan 
cu tin mester di yudansa den nan comunidad. 

Tin diferente instancia na Aruba, Córsou y St. Maarten cu a start cu 
iniciativanan pa haci trahou holuntario pa yuda hahitantenan y animal- 
nan. E yudansa ta ser haci den forma di paketá e paketenan di comesti- 
bel, parti e paketenan di comestibel y rescatá animalnan. 

Na Boca Ascension na Córsou, e studiantenan a bay yuda detectá turtu- 
ganan cu ta den peliger. 

Hopi t’e turtuganan cu a keda pegá den e sargassum den e bahia di Boca 
Ascension. 

Sea Turtle Conservation Curaçao a haci un apelacion pa facilitá nan cu 
buskedá y rescate di e animalnan aki. E studiantenan a bay yuda cu e.o. 
detectá e animalnan cu ta pegá den e sargassum p’asina otro boluntari- 
onan por a baha na laman y rescatá nan. 

E boluntarionan di CITRO tambe a yuda cu e operacion usando nan 
dronenan pa detectá e animalnan cu ta pegá den e lima di sargassum. 

Na Aruba e hóbennan a duna un man pa traha paketenan di comestibel 
y desinfectá bakinan pa por yena cu comestibel na Fundacion pa nos Co- 
munidad. Y na St. Maarten nan a sostené K1 Britannia na momento di 
haci entrega di paketenan di comestibel na personanan den necesidad. 
E studiantenan di BOK ta entusiasma y ta haci nan máximo esfuerso 
pa por duna un man na persona y animalnan cu a ser confrontáy mester 
yudansa den e crisis. 

Honeypot den programa nobo di Elite y 
Telearuba: 'Live Sessions' diadomingo awor 



E compania local Elite Productions & Entertainment a 
uni hunto cu Tele Aruba p’asina bin cu un programa se- 
manal cu yama ‘Live Sessions’. E prome programa lo ta 
diadomingo awor 26 di april 2020. 

E concepto di e programa lo ta uno cu lo wordo trans- 
miti den forma bibo tur diadomingo for di 5.30 pa 6.30 
di atardi riba Canal 13/23 y tambe riba facebook di Elite 
Productions & Entertainment. 

Elite lo transforma nan ‘warehouse’ den un forma unico 
cu un stage impresionante unda cu diferente artista lo- 
cal lo haya e oportunidad di toca p’asina entretene nan 
fanaticonan cu nan mihor exitonan. Algo cu sigur lo hala 
atencion tambe cu lo bay tin algun edicion cu lo tin un 
combinacion di artistanan cu normalmente no sa toca 
frecuentemente cu otro. 

E obhectivo tambe ta p’asina promove mas hende keda 
na cas y mantene nan mes na ‘social distancing’. E team 
cu lo ta trahando tambe lo tene cuenta cu esaki durante e 
produccion y pa medio di tecnologia esaki lo bira mas facil. 
E team di produccion a traha duro digitalmente via 
Zoom Meetings y Google Meet p’asina produci un trans- 
mision riba nivel. Pa loke t’e contenido di e programa 
lo tin algun entrevista cu personanan cu ta traha den e 
industria di evento. Nos tur sa cu e industria aki tambe 
a bay plat y e profesionalnan lo comparti na experiencia 
cu e hecho aki. 

Tambe lo tende con nan ta preparando p’e momento cu e 
situacion cuminsa normalisa. Cada entrevista lo ta gra- 
ba na un localidad unda cu por mira paisahe bunita di 
nos dushi isla. 

E prome programa lo tin como invitado Chayo Tromp 
di Honeypot. Chayo lo tin algun di su musiconan tambe 
hunto cu ne. Den e programa Chayo lo presenta algun 
di su exitonan popular. E televidente tambe lo por duna 
comentario y haci pregunta cual lo haci e programa in- 
teractivo. 

E presentador di e programa t’e conocido y talentoso ho- 
ben MC Samil. Live Sessions ta un produccion di Elite 
Productions & Entertainment Aruba y Tele Aruba Ca- 
nal 13. https://www.facebook.com/elitearuba/ 

Benny Sevinger 




Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

UIV SIVECHI DI PAEABRA DI DI08 

III DIADOMINGO Dl PASCO 26 di april 2020 

I lect: Ech 2, 14. 22-33 
Salmo 16 

II lect: 1 Pe 1, 17-21 
Evangelio: Lc 24,13-35 

Den e tempo aya dos discipel di Hesustabata na caminda pa Emaus, ... Nan 
tabatacombersa cu otroriba tur e cosnan cu a sosode. Mientras nan tabatacombersa 
y discuti, Hesusmes a bin cana cu nan... Ma algo tabatastroba nan bista, di moda cu 
nan no por a reconoc’E. Hesus a puntra nan: “Tocantekicoboso ta combersando...?” 
... Un di nan, Kleopas, a contest’E: “Abo ta e unicobishitantenaHerusalem cu no 
saloke a sosodeaya den e ultimo diananaki?” El a puntra nan: “Kico, anto?” E oraey 
nan a cont’E: “Loke a pasa cu Hesus di Nazaret. E hombereytabata un profeta y 
tanto Dios comohenter pueblo tabataconsider’Epoderoso den palabra y accion! Nos 
sacerdotenanimportante ylidernana lagaconden’Enamorto y crucific’E. 
Antonosakitabatacargasperansa cu E tabataEsun cu a bini pa libra Israel. Pero, ya ta 
tresdiacaba cu e cosnaney a pasa. Aworalgunseñora di nosgrupo a sorprende nos. 
Maintatrempan nan a bay nasugraf y nan no a hayasucurpa. Nan a bolbe pa conta 
cu nan a mira vision di angel cu a bisa nan cu E ta bibo. Algun di nos a bay bishita e 
graf y a haya tur cos manera e muhenan a bisa, ma E mes nan no a mira.” E 
oraeyHesus a bisa nan: “Esta bobo boso ta! Con boso ta tarda pa kere tur 
lokeprofeta a bisa! E Mesias no mester a sufri di e forma aki y 
despuesdrentasugloria?” Hesus a splica nan tur cos cu Scritura ta bisa di djEmes; ... 
Ora nan a acerca e pueblo caminda nan tabata bay, Hesus a hacicomosifuera E kier 
a sigui bay poco mas leu. Ma nan a insisti pa E no bay y a bis’E: “Kedahunto cu nos, 
dia ta yegandonasu fin; nochi ta cera.” Hesus a drentapaden y kedahunto cu nan. 
Mientras E tabata come hunto cu nan, El a coge e pan, gradici Dios, kibr’e y duna 
nan. Nan bista a habri y nan a reconoc’E, ma namesmomento El a disparce. 

Palabra di Señor! 



Dos discipel di Hesus caminda pa Emaus. Tur dos ta 
DESILUSIONA di Hesus. Nan tabata kere cu Hesus lo libra nan di 
dominio di Roma. Pero Hesus aki a keda crusifica, a muri y nan a 
der’E.Aunke nan a tende cu graf ta bashitoch nan no a compronde 
nada. Nan a salifo’iHerusalem pa Emaus. Probablemente pa siguibida di antes. 
Asina a caba nan ‘aventura’ cu Hesus. Nan espectativanan cu Hesus a cabana 
nada. Tin biahanostambe ta desilusiona cu Dios, cu Hesus y Sulglesia, cu 
sacerdotenan. Nos ta desilusiona cu nosmes. Nos tabatinhopipropositonanbunita 
den bida, pero pa circunstancianandesfaborabel, ambiente of floherapropionos no a 
logranosmetanan. E oraeynos ta bay beknabida di antes. Nos ta sinticomosifueranos 
a kedanos so cu nosproblemanan. Cu te Dios mes a bandona nos. 
Eseytabatapensamento di dos discipelnan di evangelio di awe. Pero despues nan a 
ripara cu Hesus ta hunto cu nan, cu su plan tabata perfecto. Ta nan no a 
comprondescrituranan y plan di Dios cu ta asinadiferente di logicahumano. 
Splicacion di scrituranan y partimento di pan (Eucaristia) a yuda nan 
reconoceHesus. Di igualmanera ban pone atencionribapalabranan di Santa Scritura 
y acercana mesa di Eucaristia pa bocompronde cu Hesus no ta un 
desilusionsinorason di nosbida. E ta bibo, resucitapresente den bida di cada un di 
nos. 



ORACION 

Gloria na Bo Señor, Aleluya! 

PROPOSITO 



Confia den Señor! 

Accidente na rotonde Pos Chiquito, 
auto a bolter, cu hende herida 


Aig^ra 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 


Napoleon Wester 

Mihorconocicomo: "Poy" 

*01-12-1935 - t18-04-2020 

Na nomber di su: 

Esposa: Violeta Wester-Dabian 

Yiunan: Rossetti y Robby Schenker 

Randy y Jeaneth Wester 
Nieto(a)nan: 

EddilianneCathalina Vos y famia, 

Edwira Vos y tGirianne, 

Eduarianne Vos y yiunan, 

Thaitia Schenker, 

Veronique Wester y famia, 

Randall Wester y famia, 

Kimberly Wester, 

Ransell Wester, 

Adriana Scholten y famia, 

Daniel Croes 
Bisanieto(a)nan 
Como yiunan: 

Elvira Thielman-Wester y famia 
Suzette Kocky famia 
Gladys Arindell y famia 
EugenneAlbertsz y famia 
Mitchell Wester y famia 
Vilma Dabian y famia 
Como nietonan: 

IngomarTromp y famia 
Maria Fernanda Efferyfamia 
Rumannan: 

Felicita Wester y famia 

tJohan Wester y famia 

Pedro Wester y famia 

tMarianita Damian y famia 

Ayudante di cas: Srallsa Medina y famia 

Mihoramigo: Vincent Hennery 

Subrino y subrinanan, ihanan, bisiñanan, ex suegro y ex 

suegranan,comer y comper nan,conocirnan y tur 

amistad, ex coleganan di LAGO, OPC Casa del Mar, Costa 

Linda, Divi phoenix 

Demas famia: Wester, Damian, Peña, Bislick, Arindell, 
Albertsz, Kock, De Cuba,Thielman, Dabian, Flemming, 
Oduber, Maduro, Croes, Kelly, Dirks, Zievinger, Coll, 
Geerman,Tromp, Koolman, Lee, Everon, Schenker, Basto, 
Vos, Frank, Cathalina, Groot, Adamus, Figaroa, Molina, 
Effer, Dubero, Wernet, Rodgers y demasfamia 

Disculpanossi den nos tristeza nos por a lubidaalgunfa- 
mia. 

Enconecion cu e situacion actual cu nos ta pasan- 
doaden, entiero lo tumalugar den seno familiar, por 
mandacondolencia via emailinfo.abm.aruba@gmail.com, 
, whatsapp of un yamadana 7478296. Masha danki pa 
bo(so) comprencion. 




A^ra 

^ 

"Si un hende muri, lo e bolbebiba? 

Tur e dianan di mi lucha, lo mi spera, teora mi liberacion 
bin. 

"Abo lo yama y mi lo contestabo, 
lo boanhelana e obra di bo mannan" 

Job 14:14-15 

Cu inmenso dolor na nos curason, 
nos ta anuncia cu a bay laganos 



Venancio Dijkhoff 

Mihorconocicomo: "Benny" 

*19-05-1938-t21-04-2020 

Sumayornan: tNovitoDijkhoff y tlrma V. Dijkhoff-Croes 

Na nomber di su: 

Esposa: Maria Dijkhoff-Petrochi 
Yiunan: Samuel Dijkhoff 
MilcaDijkhoff 
Raquel Dijkhoff 
Lupita Dijkhoff 

Rumannan: tNicolaas F. Dijkhoff y 

LudwinaDijkhoff-Britten 

Gumersindo L. Dijkhoff y Anna Dijkhoff-Vrolijk 

Hilario Dijkhoff y tMercedes Dijkhoff-Sanchez 

Novito D. Dijkhoff 

Angel J. Dijkhoff 

Edwin Dijkhoff 

tBertha Geerman-Dijkhoff y tJosef Geerman 
Benvenuta di Vecchia-Dijkhoff y tNelson lampe 
Magriet R. Alders-Dijkhoff y Harry Alders 

Primo y primanan, tur subrino y subrinanan, suruman- 
nan di Testigo di Jehova, 

Amigo yega: Ernesto Velasquez y Dan 

Pa motibo di e situacion actual relaciona cu salud 
publico, nos no lo ricibibishita di condolencianacas. 
Nos mestermantenenosmesnacondicionnan di regla. 
Acto di entiero lo tumalugar den seno familiar. 


UN auto a perde control y a 
bolter riba Green Corridor na 
altura di rotonde Pos Chiquito. 

Mesora a manda Polis, ambulance 
y materiaalwagen di Brandweer n’e 
sitio. Na yegada Polis a bin topa cu 
e auto gebolter, dos persona tabata 
den e auto y un a logra sali prome. 
Un miembro di Rode Kruis a presen- 
ta n’e sitio pa duna un man, mien- 
tras tabata wardando riba yegada 
di ambulance y materiaalwagen. 

Mientras cu tabata wardando riba 
yegada di ambulance, e personal di 
Brandweer a logra saca e otro per- 
sona cu tabata pega den e auto sin 
cu mester a corta e auto. 

E miembro di Rode Kruis cu taba- 
ta n’e sitio a atende e otro victima 
tambe, te ora cu ambulance a yega 
pa tum’e over. 

E auto, un Toyota Mark X, color 
blanco cu dos hoben den dje, miran- 
do cu e ora di Toque de Queda taba- 
ta acercando, nan lo tabata pura pa 
yega cas y velocidad halto lo a pone 
cu nan a perde control, dal den un 
cero di santo y bolter. 

Detencion relacioná cu caso di asesmato 



WILLEMSTAD - Relacioná cu e caso di 
asesinato di e dama cu dia 12 di maart 
2020 caminda a bin topa un dama mor- 
to den un cas den Kaya Silantro, Polis 
a haci un detencion. 

Den oranan di mainta di diabiérné 24 
di april 2020, Team di Aresto a haci 
detencion di e hómber sospechoso 
B.B.R. di 64 aña di edad nace na 
Córsou. 

E detencion a tuma lugar na un cas den 
Kaminda Kalalu. 

Despues di e detencion, e team encargá 
cu casonan di homicidio a tene un en- 


Ae^ra 

GRANDITAWATA SU AMOR, GRANDITA NOS TRISTESA 
BUNITATA E MIL RECUERDONAN Dl CHANDI 
SERCA SENJOR Ml TA NA PAS, MANERA UN YIU SERCA SU 
MAMA, AGRADESIDO PATUR LOKE E LA NIFICA PA NOS, 
A BAI DRUMI MANERA UN YIU DEN SCOCHI SU MAMA: 



SR. ALEJANDRO ROSENBERG 

Miho conoci como CHANDI 
* 27 Februari 1932 -117 April 2020 


Na nomber di: 

Su mama: tSra. Ludovica de Cuba-Kelly y tAugustin Kelly 
Su tata: tSr. Pedrito Rozenberg 

Su rumannan: Sra. Anna Wolffy esposoClaudioWolff 

Sra. Fransisca Wolff y esposo Juancito Wolff 
Sr. Simon Kelly 
tSra.Juliana Rozenberg 

Su sobrinanan: Madelene Kelly y Avery Winterdaal 

Gladys Wolffy famia 
Sheila Wolff y Martin Giraldo y famia 
Su sobrinonan: Albertico Wolff y Maydee Reyes y famia 

Richard Wolff y Carina Farro y famia 
Joselito Wolff y famia 


Su sobre-sobrinanan: 

Giannely Koolman y yiunan Dainalys y Jayly-Ann. 

Gixelangela Koolman y Gregorio Tromp y yiu MaryJane. 
Richaline Wolff y Raidan Boekhouder y yiunan Jeliane y 
Ray-Jordan. 

Cataleya Giraldo, Minielsy Wolff 

Su sobre-sobrinonan:Giovangelo Koolman, Richinell Wolff, 
Kevin Wolff, Aaron y Dylan Giraldo. 

Demas famia: Kelly, Wolff, Figaroa, Donati, Rozenberg, de Cuba, 
Christiaans, Henriquez, Winterdaal, Giel, Faro, Koolman, Hill, 
Giraldo, Farro, Reyes, Trompy Boekhouder. 

Nos ta pidi disculpa si den nos tristesa y dolor nos por a lubida 
riba algun familiar of conocir. 

Pa motibo di e situacion actual, acto di entiero lo tuma lugar 
den seno familiar. 


Ai^r. 

^^ 

'PeiHenai ‘i¥o4HC & 



Carlos Alberto Benitez Fernandez 

*29-12-1970 - t21-04-2020 

Hermanos 

Lucila 

José Luis 

Maritza 

Omar 

Tulio 

Marioly 

Vicky 

Nairovi 

Hijo 

Juan Diego 
Sobrinos 

Diana, Jaiver,Peclro, Alfredo, Osmary, Andrea, Mildley, 
Stephanie, Verónica, Andrés Eduardo, Jaimary, Wilber, 
Roxymar, Leonela, Olga Maria , Gabriel, Natalia , Jairito, 
Lismary, Valeria , Wilhem (Wilgen), Santiago, Matias, 
Amanda , Aranza , Anabella, Ignacio, Emiliano 

Cuñados 

Leonardo 

Elizabeth 

Linda 

Milly 

Wilmer 

Ernesto 

Georgie 

Jaime 

Prima hermana 
Negra 

El acto de despedida será en el seno familiar. 


trada hudicial n’e cas en cuestion y a 
confiscá articulonan cu ta di importan- 
cia p’e investigacion. Investigacion den 
e caso aki ta continuá. 


Au^ra 


'Putt&ud ^otttc & 0ie*tieitofuf 

GRADICIMENTO 



Sr. ClementeTeodoro Zievinger 

"Buchi" 

Den nomber di famia, nos ta manda palabranan di 
gradicimento na: 

• Staf & personal di Aurora Funeral Home 

• Staf, personal &tur companeronan di 
Zorgtehuis Stichting Cas di Machi 

• Huisdokter dr Fernandez y assistent sra Maria 

• Faith & Hope Wheelchair Transport 

• Staf & personal di Jean DuberoTransport 

• Na tur persona cu a manda e-mail, whatsapp, 
Facebook message y llamadanan telefónico. 

Nos kier a gradici un y tur pa e palabranan di condolen- 
cia, palabranan cu ta duna nos consuelo y hopi forza pa 
nos sigui dilanti. Nos bon Dios lo yuda nos. 

Tambe e palabranan bunita pa cu Buchi como persona. E 
tambe tabata contento cu cada un cu a forma parti di su 
bida y e semper a desea lo mejor pa un y tur y tawata 
semper cla pa yuda tur hende cu un curason di oro. 

Awor e no tin dolor mas y ta sosega dushi den brasa di 
Senjor. 

Danki pa tur mensahenan. Su recuerdo lo keda biba den 
nos mente y curason. 

Despues cu tur cos trankilisa na Aruba lo tene un misa 
especial pa sosiego di su alma. 

Famia: Zievinger-Dirksz-Ridderstap-Orman 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 






















Polis a para fiesta planeá 

na Trocadero 


Selebrashon Aña di Lareina ántes 



Selebrashon dlAña di Lareina ántes tabata e evento di mas grandi i impreshonante na 
Boneiru. No tabatin karnavalgrandi manera awendia, tampoko Regata óf Dia di Rincon. 
Tur bista tabata dirigi riba Aña di Lareina. Un persona ku a hunga un ról importante den 
e selebrashonnan aki tabata Lodewijk Gerharts. E tabata pa hopi aña, sigur den añanan 
trinta, kuarenta i sinkuenta, e personal sentral den e organisashon. Riba páginanan 9,10 
i 11 di e edishon aki di Boneriano nos ta hiba bo bék den e tempu ei. 


KARA BONERIANO 



Marvin Abdul miho konost komo D/ Marw ta un 
kara boneriano basta konosi den e mundu di 
Jdrandula. Pa aigun aña kabaMarvin ta labora na 
radio live 99. Den pasado tambe Marvin ajega di 
pone diferente Jiestanan lokal. 


f f 


Sigui konseho di gezaghebber 

Toke de keda' no 


ta nada dushi 


Tur tést a resultá negativo 

A tést 190 persona na 
COVID Drive-Thru 


Pronóstiko 


di tempu 


Leve te parsialmente 
nublá, djabiérné algun 


awaseru 


Ta leve te parsialmente 
nublá. Djabiérné lo tin 
algun áwaseru. E 
temperatura máksimo lo 
ta aproksimadamente 
31°C, e temperatura 


minimo mas o menos 


26°C. E bientu ost ta 
moderá te basta fuerte, 
4-5 Bft. 


Alturadiola: 1.0-2.0m(4- 
7 pia). 


BOTI KA NA 
WARDA 



Fundashon Mariaoal 


DJ ADUMI NGU 
26 APREL 


DJ ALUNA 
27 APREL 


10:00 - 18:00 

Polis a para fiesta planeá 
na Trocadero 


KRALENDIJK - Polis a 
para dos fiesta ku tabata 
planeá pa tuma lugá 
djadumingu 26 i djaluna 
awor di 5or di atardi pa 
mitar di un di mardugá en 
konekshon ku ‘Dia di Rei’ 
na Trocadero, e anterior Is- 
lander. A propagá e akti- 
vidat aki intensivamente 
tambe riba media sosial i na 
emisoranan radial, loke a 
fomentá hopi reakshon. 

Hulandes oropeonan ta 



Dl NOS E TA 


dediká hopi atenshon na 
selebrashon di ‘Dia di Rei’. 
Tur aña establesimentunan 
dirigi pa empresarionan 
hulandes oropeo ta tene 
‘oranjebal’ i aktividatnan 
festivo. I asina Trocadero 
tambe kier a hasi. 

Riba media sosial i pro- 
paganda aki di Trocadero a 
provoká hopi reakshon di 
bonerianonan ku a ku- 
minsá puntra dikon e esta- 
blesimentu aki si por tene 
fiesta, miéntras ku por 
ehémpel un evento manera 
‘Dia di Rincon’ óf otro even- 
tonan popular festivo si 


mester para, den kuadro di 
e medidanan kontra coro- 
navirus. 

No tin duda ku e disku- 
shonnan aki a yega na 
konosementu di kuerpo 
polisial tambe. Den un 
informe pa prensa ayera 
tardi polis a informá ku riba 
djaweps 23 di aprel doño di 
e restorant/café konserni a 
haña un aviso preventivo, 
komo ku e kier a organisá 
un fiesta ariba 26 I 27 di 
aprel. A informá ku 
hasiendo esaki e ta 
violando reglanan den e 
ordenansa di emergensia. 


Vier Koningsdag bij Club 
Trocadero Bonaire! 
Dresscode: Oranje 



Koningsdag @Club Trocadero Bonaih 

26 & 27 APRIL. 5 PM - 12.30 AM 


ff 


Sigui konseho di gezaghebber 

Toke de keda' no ta nada dushi 


KRALENDIJK - "Gezag- 
hebber a bisa na mas ku un 
okashon ku ainda un ‘lock 
down’ no ta nesesario. 
Tambe gezaghéber ta keda 
enfatisá ku nos mester tene 
nos mes na e medidanan 
ku no ta hopi; laba man, no 
aglomerá, tene distansia di 
un meter i mei, tosa den 
kokoti man i keda kas. Na 
Kórsou i Aruba tin 'toke de 
keda'. Mi no sa ku Boneiru 
a konosé un 'toke de keda'." 


Esaki analista Arthur Sealy 
ta trese dilanti. 

"Komo studiante mi a 
pasa den toke de keda na 
Kórsou despues di 30 di mei 
1969. Awél mi por bisa bo 
ku e kos ei no tabata nada 
dushi. E promé barku ku a 
sali pa Bonaire mi a subi 
abordo. Si abo ke ekspe- 
rensiá kiko e ta, sigui tene 
fiesta, evenementu, forma 
grupo bai gosa na kunuku, 
kologá na snék, diskuti kon 


malu e informashon ta, ku 
ta skonde kos, ku gezag- 
hebbber no ta papia bérdat, 
ku Dios ta protehé Bonaire, 
selebrá dia di Rei, di Rin- 
con, di Obrero i kuater di 
mei." 

Di akuerdo ku Sealy, si 
ta eseinan nos ke, anto no 
ta keda gezaghebber ku no 
ta duna informashon, ku ta 
gaña, ku ta tapa i skonde 
kos disidi ku entrante dja- 
luna 27 di aprel 2020 ta 


inisiá ku 'toke de keda'. 
"Kiko nos lo bisa na boka 
grandi; T’ami libertat, a kita 
mi privasidat, ta Hulanda a 
disidi, Boneiru a bira un 
pais di diktadura. Pero 
dikon mester yega asina 
leu?" 

"Desobedensia ta afektá 
Bonaire su ekonomia, fi- 
nansa, enseñansa, salu- 
bridat i ta krea desempleo i 
intoleransia. Si nos ke i ta 
dispuesto i konsiente pa 


pone un fin na e Boneiru ku 
nos tur i asta bishitantenan 
ta bisa di ta stima, mi tambe 
lo tin ku bebe e beker di 
venenu manera Socrates, 
muri na krus manera He- 
sus, keda asesiná manera 
Abraham Lincoln, Gandhi i 
Martin Luther King jr. Nan 
tur tabatin un soño. 
Gezaghebbber, 'pordoná 
nan pasobra nan no sa kiko 
nan ta hasi'." 


Tur tést a resultá negativo 


A tést 190 persona na COVID Drive-Thru 


KRALENDIJK - Na tur, e COVID Drive-Thru, 
pues inkluso e téstnan via entretantu a tést 228 per- 



sona na Boneiru: 190 via di 
e drive-thru i 38 via dókter 
di kas. Entre e 190 persona- 
nan di tést via e COVID 
Drive-Thru no tabatin 
ningun kaso positivo. Di e 
38 personanan ku a tést via 
dókter di kas, tabatin 2 per- 
sona a tést positivo riba 
COVID-19. 

E dos personanan aki 
mientrastantu a rekuperá i 
ta bon. Tokante e dos per- 



sonanan aki ya a komu- 
niká anteriormente. Tabata 
trata aki di 1 persona ku su 
promé tést a sali inkon- 
kluso i despues di re- 
evaluashon i riba konseho 
di RIVM a disidi pa 
konsiderá e tést aki komo 
positivo. E di dos persona 
a tést positivo. Banda di 
esei tabatin un di tres per- 
sona ku resientemente a 
tést negativo pero a tést e 
di nobo. E resultado di e 
persona aki ainda ta 
pendiente. 

Departamentu di Salu- 
bridat Publiko a lansa, hun- 
tu ku Fundashon Mariadal, 
e Drive-Thru di COVID riba 
14 di aprel ultimo. Meta di 
e COVID Drive-Thru tabata 
pa tést un kantidat mas 
grandi di persona. Dor di 
esaki por atkiri mas 


konosementu tokante e 
sirkulashon di e virus di 
corona na Boneiru. 

Pa por duna konseho 
riba e medidanan adekuá 
pa futuro serkano, tabata 
nesesario pa sa sigur si e 
virus di corona ta na Bo- 
neiru. A base di e téstnan 
hasi den e simannan promé 
ku instalashon di e COVID 
Drive-Thru, no tabata sigur 
ainda si e virus ya a yega 
Boneiru. 

Dor di e kantidat haltu 
di persona ku a tést den e 
COVID Drive-Thru (190 per- 
sona ta kasi 1% di habitante 
di Boneiru), nos tin mas 
konfiansa ku e virus no ta 
sirkulá aktivamente na 
Boneiru, a pesar di e hecho 
ku a enkontrá dos kaso di 
e virus pafó di e COVID 
Drive-Thru. 

Akohida di mucha den situashon 

insigur na kas 


KRALENDIJK - Mas 0 
ménos 80 mucha vulne- 
rabel ta na kas den un si- 
tuashon insigur komo 
konsekuensia di e krisis di 
corona. Ta duna e mucha- 
nan aki akohida den un 
akohida di emergensia pa 
mucha, pa asina por tene 
konsiderashon ku tantu e 
mayornan komo e mucha- 
nan pa e preokupashonnan 
di kada dia. OLB, Reino i 
NGOnan lokal ta kolaborá 
pa sostené famianan ku yu 
den e tempu diflsil aki. 

Tambe pa motibu di 
konsekuensianan sosial 
ekonómiko di e krisis di co- 
rona kombiná ku e me- 
didanan di ‘social distance’, 
e strés ta oumentá den ho- 
pi famia. Famianan ta haña 
nan ku pérdida di entrada 
óf preshon ékstra pasobra 
nan mester kombiná trabou 
i yu na kas. Adulto i mucha 
tur ta sinti falta di nan 
kontaktonan sosial i posi- 
bilidatnan di rekreashon 
pafó di kas. Komo famia 
nan ta dependé di otro. 
Esaki ta pone ku den famia- 
nan por surgi tenshon 
ékstra, iritashon i eska- 
lashon. 


Vulnerabel 

E preokupashonnan di 
profeshonalnan ta bai 
espesialmente pa mucha i 
famia vulnerabel ku por 
ehémpel tin di hasi ku un 
limitashon, violensia do- 
méstiko, kas chiki (malu), 
pobresa, mayornan ku 
adikshon óf problemátika 
sikiátriko. E muchanan aki 
tin di hasi ku un situashon 
na kas ku no ta seif. Nor- 
malmente skol, akohida di 
mucha i klup di deporte ta 
forma ‘lugá seif’ pa e 
muchanan aki, kaminda 
nan por ta mucha i nan por 
kita un ratu di e tenshon 
na kas. Awor ku e lugánan 
aki a kai afó pa e grupo di 
mucha vulnerabel, nan 
bida a bira hopi mas pisá. 
Ademas skol, akohida di 
mucha i klup hubenil hopi 
bia tin un funshon pa 
señalá tambe. Awor ku e 


lugánan aki a sera, e 
organisashonnan di ayudo 
ta pérdé e muchanan vulne- 
rabel aki for di bista mas 
lihé. 

Emergensia 
Aktualmente mas o mé- 
nos 80 mucha vulnerabel 
den un situashon insigur 
na kas ta haña akohida 
den e Akohida di Emer- 
gensia di Mucha, pa asina 
aliviá tantu e mayornan 
komo e muchanan. E pro- 
feshonalnan tabatin e 
muchanan na bista kaba. E 
akohida di emergensia 


diario pa e muchanan aki ta 
reglá via e tim ku tambe ta 
kordiná e Akohida di Emer- 
gensia di Mucha pa grupo 
di trabou vital i kritiko. 

Yudansa 

E situashon di corona ta 
hasi bida mas diflsil pa tur 
hende, pa mucha tambe. 
Profeshonalnan ta apelá na 
tur hende pa yuda otro pa 
salbaguardiá e muchanan 
awor ku skol, akohida di 
mucha i klup hubenil a kai 
afó. Ofresé bo bisiña óf 
famia pa bo duna un man 
kaminda por óf rekuri na 


ayudo óf konseho di e 
organisashonnan di ayudo 
si bo ta kere ku ta nese- 
sario. 

Pa famianan ku ta lucha 
ku tenshon i eskalashon, 
organisashonnan lokal ta 
ofresé sosten preventivo. 


Nan ta alkansabel telefó- 
nikamente den dia. Tambe 
nan ta prepará material di 
informashon ku tep pa 
famia ku komo konse- 
kuensia di e situashon di 
corona ta lucha ku pro- 
blemátika doméstiko. 


Beauty Center Idalia 

ta buska 

Allround (2)kapper/(2)kapster 

-Mester tin 2 aña di eksperensia 

Pa mas info yama na telefon 785-0637 






Rudy ta komentá 


Dance Sensation 

Esaki ta hopi doioroso. Dance Sensation ta pasando den 
probiema. Mi tin hopi apresio pa e skoi aki i réspét kon a hiba 
esaki na un nivei haitu. Lo ta un pérdida hopi grandi pa Boneiru si 
e skoi aki stóp di eksisti. Mi ta spera ku io yega na soiushon pa 
e probiemanan. Gobiérnunan, instansianan ku ta duna fondo, i 
mayornan mester mira kon nan por evitá seramentu di e skoi. 

Awe un artikuio interesante tokante e skoi den Extra. 


kritikamente nos situashon spesifiko? Aigun punto di 
konsiderashon: infekshon di muchanan no ta probiema asina 
grandi pa muchanan, pero si pa esnan ku nan por infektá manera 
dosente, mayor i hende grandi. Otro banda di e medaya ta, kon 
grandi e peiiger ta na Boneiru? E peiiger ta reai, óf nos ta biba i 
reakshoná a base di un miedu ireai? No ta fásii. Mi sa ku hopi 
mayor no ta bai akseptá pa nan yu bai skoi den e tempu aki. Di 
otro banda, mi ta konfia ku esnan responsabei ta bini ku un bon 
desishon i ku tur hende ta sostené esaki. 


Paga tinu e dianan aki 

SAISTTU EVANOELIO 
Ts/Iateo 7:15-20: 

"Tene kuidou ku profeta falsu; nan ta 
binl serka boso bisti na karné ma di 
paden nan ta lobo feros. Na nan fruta 
boso lo konosé nan. No por piki drCiif 
for di mata di sumpiña óf ñgo for di 
kadushi, tóg? Un bon palu ta pari bon 
fruta i un mal palu ta pari mal fruta, Ta 
imposibel pa un boñ palu pari mal fruta 
óf pa un mal palu pari bon fruta. Ta kap 
tur palu ku no pari bon fruta, tira den 
kandela. Asina ta, na nan fruta boso lo 
konos'é nan.” 

*** 


Foto bieu 

Otro foto di hopi hopi aña pasá. Mi ta kere ku tempu ku a 
saka e foto aki, mi tabata traha na Extra i tabata kubri aktividatnan 
den bario. Segun mi, na Sentro di Bario Nikiboko. Ken io por 
rekonosé un di e muchanan aki? 


Enkuentro 

E enkuentro ku poesia i kuenta di djaweps anochi a bai hopi 
bon. Tabatin bon partisipashon i hopi ánimo. Nos a proponé pa e 
siguiente biaha bini ku obra nobo tokante e situashon ku nos ta 
den aktuaimente. Ken mas ta akseptá e reto aki? Kasi tur 
partisipante tabata di Kórsou. Keubo? E siguiente biaha nos por 

haña di Aruba i Boneiru tambe? 

*** 

Habri skoi 

Esaki ta e desishon di Huianda: habri skoi básiko 11 di mei i 
skoi sekundario prinsipio di yuni. Kiko nos ta bai hasi awor na 
Boneiru? Sigui siegamente e desishon aki, of ta bai konsiderá 


informashon 

Ami ta na fabor di informashon konstante, ripitishon i 
transparensia tokante coronavfrus Tuma ehémpei riba ioke Kórsou 
ta hasi. Mi no ta kere ku mester warda te ora tin informashon 
nobo, pa tene rueda di prensa. Esaki por pone ku importansia i 
urgensia di e situashon ta baha, hendenan ta iubidá ioke nan tin 
ku hasi, i no tin kiaridat kiko eksaktamente ta tuma iugá. 

Ta un bon oportunidat tambe pa nos iidernan praktiká kon 
komuniká ku puebio. Esaki ta un debiiidat, i tin ku probechá di e 
situashon aki pa praktiká. 



*** 

Trabounan mantenshon ta 
sigui na Félt Elio Flores 


KRALENDIJK--E 
trabounan di mantenshon 
pa lanta kurá di blóki na 
Félt Elio Flores ta sigui i ya 
ta basta avansá ku esaki. 

E trabounan ta kanando 
bon pa sera e félt den kurá 
di blóki i asina tambe, 
eliminá kurá di waya ku 
tabata kibra i kai ya ku 
tabata subi riba e waya. 

E kurá di blóki ta skapa 
gobiérnu sén ya ku no 
mester keda kumpra waya 
i staka nobo i paga hende 
pa hasi e trabou. 


Manera ta bai aki, pronto 
lo finalisá ku e trabou aki 
di lantamentu di muraya di 
blóki na Félt Elio Flores na 
Amboina. 

Tin mas trabou ku tin ku 
keda realisá na e félt aki 
pero nos ta keda te akinan 
pa awe i keda pendiente pa 
mas informashon di e otro 
trabounan di mantenshon 
ku tin ku tuma lugá na e 
félt aki.. 

Riba potrét momentu ku 
ta trahando riba e muraya 
na Félt Elio Flores. 


J .R.A. Schoonmaakbedrijf 
B.V. 

se busca 

-2 tecnicos en refrigeración 

-nesecita tener diplima y buena conducta 

Por mas información llama a 785-9041 



Trabounan mantenshon ta sigui na Felt Elio Flores 


Corona tin impakto riba deporte tambe 

Deporte na Boneiru ta luchando 


KRALENDIJK - Na 
Boneiru tambe e impakto di 
coronavirus riba mundu 
deportivo ta paJpabeJ. Esaki 
ta sali na kJa for di un 
artikuJo di Marit Severijnse, 
pa e sait di notisia cari- 
bischnetwerk.ntr.nJ. Mundo 
deportivo na Boneiru ya pa 
mas di un luna kaba ta 
sintiendo e impakto di e 
medidanan di corona, 
ounke ku ta awor numa e 
isJa a konosé su promé 
kasonan di infekshon. Tur 
aktividat ta práktikamente 


KRALENDIJK-E kono- 
sido kanadó di e famoso 
kaminata anual di Hulanda 
ku ta e “Vierdaagse di 
Nijmegen”, sr. Nazario AI- 
berto, djaweps ultimo 23 di 
aprel a keda kondekorá 
komo “Lid van Oranje”. 

Esaki a bai ketu debi na 
e krisis dje Pandemia di 
koronavirus Covid-19. 

Despues ku esaki pasa 
lo tin e selebrashonnan 
ofisial di esaki. 


paraJisá, tantu Jokal komo 
internashonaJ. 

S. F Estrellas 
Un di e organisashon- 
nan ku sigur ta sinti e 
efekto di e medidanan di co- 
rona ta S.V. EstreJlas. Na fin 
di mei e hóbennan di e kJup 
di futból aki Jo mester a 
partisipá na su promé 
torneo internashonal. “E 
muchanan ta hopi tristu i 
desapuntá ku esaki no ta 
sigui”, Germain Alberto, 
koordinadó prinsipal di 


Nos ta yama pabien na 
sr. Nazario AJberto, ku tur 
aña ta kana den e famoso 
kaminata “Vierdaagse di 
Nijmegen” aya na Hulanda. 

E aña aki tambe e la 
inskribi i paga su registra- 
shon pa e kaminata ku 
tabatin komo fecha di 21 pa 
24 di yuJi 2020, pero esaki 
a para debi na e Pandemia 
di Covid-19. 

E kaminata dje aña aki 
Jo mester a bira e di 104 


hubentut ta bisa. “Nos a 
purba spJika mas mihó 
posibel kiko ta e motibu di 
esaki. No ta tur mucha a 
komprondé bon kiko corona 
ta”, segun AJberto. 

Denter di poko Jo reuni 
ku e klup tokante pago di e 
kontribushon pa e tem- 
porada nobo ku ta kuminsá 
na ougustus. Na e mo- 
mentunan aki e muchanan 
no mester paga nada. E 
situashon no tin konse- 
kuensianan pa Germain 
AJberto i su koleganan; 


edishon. 

E aña aki ta di dos bia 
ku mester a para e kami- 
nata, esaki na 2006 des- 
pues ku a kana e promé 
dia, a para e kaminata debi 
na demasiado kalor ku asta 
hende a muri, i awoki ku e 
Pandemia di Covid-19. 

Nos ta feJisitá i yama 
pabien na sr. Nazario 
AJberto ku su kondeko- 
rashon djaweps ultimo 23 
di aprel 2020. 


nan ta traha komo boJun- 
tario pa e kJup di futbóJ. 

Barracudas 

Tim di landamentu i polo 
Barracudas tambe a haña 
su mes konfrontá ku 
kanselashon di tur nan 
torneonan grandi. “Esei ta 
hopi di Jamentá. Nos lo a bai 
Barbados, Aruba i Colom- 
bia”, Simone Sweers, entre- 
nadó di waterpolo pa mu- 
chanan bou di 14 aña, ta 
suspirá. E entrenamentu- 
nan ya tin un luna kaba 
pará. “Di bes en kuando mi 
ta haña un app di T hate 
coronavirus’.” E ta kon- 
tinuá: “Ta bien posibeJ ku 
mi por a inventá un train- 
ing kaminda tur hende ta 
mantené distansia, pero mi 
probJema ta e higiena pro- 
mé i despues di e training. 
Sigur serka mucha.” 

E hungadónan ta haña 
semanaJmente si un skema 
di training pa nan tene nan 
kondishon na niveJ. “Tam- 
be nos a duna nan un yabi 
di manera ku nan mes por 
kue un gol óf un bala.” 

Ayudo di emergensia 


Skol di deporte ‘Health & 
Fitness Center’, despues ku 
nan a sera, a stóp pago di 
abono di nan miembronan. 
“Nos no tin fuente di 
entrada na e momentunan 
aki. Nos ta trata na 
perseverá i nos ta spera ku 
e no ta bai dura muchu 
largu. Pero ta un tempu 
insigur”, manager Christel 
EngeJs ta bisa. 

Nan a entregá un pe- 
tishon pa e pakete di me- 
dida, pero no a risibi nada 
te ainda. “Nos ta kasi yega 
fin di luna i nos mester paga 
nos personal. Te ainda nos 
ta paga nan fuJ, ta p’esei 
nos ta spera ku pronto Jo 
bin un kompensashon.” 

Pa ofresé nan hendenan 
tóg algu di aktividat 
deportivo, nan ta stream 
diariamente Jésnan via 
Facebook. EngeJs: “Mi tin 
hende tambe ku ta bisa ku 
nan ta sigui esaki drumi 
riba nan kama. Mi mester 
grita hari e ora ei. Pero 
naturalmente bo tin bo 
saJu mental tambe. E tóg ta 
un tipo di interakshon. Mi 
ta kere ku hopi hende ta 
sinti falta di esei.” 


Nazario Alberto kondekorá 
“Lid van Oranje” 

Pa tur hende riba islanan BES tefin di aña 


Hulanda ta supsidiá parti di awa, 


koriente i internét 


KRALENDIJK - Gobiér- 
nu hulandes ta bai inverti 
un suma di 7,8 mion euro 
pa baha gastunan di awa, 
koriente i internét pa tur 
usuario na Hulanda Kari- 
bense. Asina sekretario di 
estado pa Asuntunan Inter- 
no i Relashon di Reino, 
Raymond Knops, ta skirbi 
den un karta pa miembro- 
nan di Tweede Kamer. Mi- 
rando e efektonan sosio- 
ekonómiko kousá pa CO- 
VlD-19, Gabinete hulandes 
a disidi ku entrante promé 
di mei te ku fin di aña 


usuarionan na Hulanda 
Karibense no tin mester di 
paga e tarifa fiho di konek- 
shon riba nan resibu di awa 
i koriente. Komo ku Saba no 
konosé e tarifa fiho, lo ou- 
mentá aya e kapasidat di 
almasenamentu di awa 
(cisterne) pa di e forma ei 
logra un redukshon di e 
gastunan. Banda di esei 
Gabinete hulandes lo intro- 
dusi tambe un deskuento di 
25 dóler pa abonado pa uso 
di internét. Tokante kon ta 
bai ehekutá e sosten finan- 
siero aki, lo hasi palabra- 


shonnan ku e kompania- 
nan di utilidat i telekomu- 
nikashon riba e islanan. 

Pa motibu ku turismo a 
kai, e skol médiko na Saba 
a sera i ku a sera frontera- 
nan, hopi hende a pérdé 
nan entrada di un dia pa 
otro. “E kantidat di hende 
ku mester di ayudo óf ku ta 
dependé di pakete di 
kuminda i bón di kuminda, 
i ku ta méldu nan mes 
serka bankonan di ku- 
minda i organisashonnan 
semehante ta kresiendo 
visiblemente. Esaki no ta 


Anke tin hopi kontratempu 

Dance Sensation ta sigui 
temporaimentu ‘online’ 


KRALENDIJK - E skÓJ di 
baiJe Dance Sensation ta 
sigui temporaJmentu on- 
line, anke ku tin kon- 
tratempu. Esaki por kom- 
prondé di fundadó di e skóJ 
aki Angele CeciJia. E ta duna 
un aklarashon riba un 
pubJikashon ayera den e 
korant aki. Fundashon, 
organisashon i entidatnan 
kultural ta pasando den 
tempu difisiJ debi di e 
situashon di coronavirus. 

Angele CeciJia a spJika: 
“No ta un sekreto ku hopi 
ta e entidatnan sosial i 
kuJtural ku ta pasando den 
momentunan difisil. Dance 
sensation no ta un eksep- 
shon. Segun urdu di gezag- 
hebber for di dia 17 di mart 


nos no a duna Jesnan den 
skóJ di baiJe, skóJnan i i na 
akohida despues di skóJ. 
Pero nos no a sinta ketu. 
Mesora nos tim di Dance 
Sensation a buska forma- 
nan kreativo pa asina nos 
por brinda nos Jésnan di 
baile i kanto ‘online’. 

AngeJe Cecilia, fundadó 
di Dance Sensation a sigui 
deklará: “Nos tin aJgun 
siman ta duna nos lésnan 
segun roster ‘onJine’. I 
tambe nos tin 2 biaha pa 
siman ‘live streaming’ di 
nos lésnan via Facebook i 
Instagram pa tur nos 
muchanan di Boneiru. 
Meskos ku hopi organi- 
sashon, nos tambe ta de- 


pendé entre otro di fondo- 
nan di gobiérnu pa por 
sigui.” 

Pa Dance Sensation e sla 
finansiero ta mas grandi, 
debi ku ya kaba e supsidio 
no tabata sufisiente pa 
kubri e gastunan opera- 
shonal, pa awor nan ta risi- 
bi otro sla dor di e medi- 
danan rondó di corona- 
virus. 

“Nos a wórdu aserká dor 
di un empJeado di diputado 
Nina den Heyer pa por a 
splika nos situashon i kiko 
nos nesesidatnan ta. I nos 
ta spera un resultado 
positivo pa evitá ku Dance 
Sensation tin ku sera su 
portanan si no bini ayudo.” 


Kuater siudadano a risibi 
kondekorashon real 


KRALENDIJK - Ayera 
den oranan di mainta 
KapiteJ na HuJanda a 
publiká persona nan ku a 
risibi un kondekorashon 
serka Su Mahestat Rei 
Willem Alexander. Pa loke ta 
trata Boneiru, kuater per- 
sona a risibi un konde- 
korashon e aña aki. Ta trata 
aki di Susana RuthmiJda 
Damascus -Martines - Lid 
in de Orde van Oranje- 
Nassau, Nazario Inocensio 


Alberto - Lid in de Orde van 
Oranje-Nassau, Paulus 
Everardus Wichers Schreur 
- Lid in de Orde van Oranje- 
Nassau i Gerardus Jacobus 
Arnoldus van Erp - Ridder 
in de Orde van Oranje- 
Nassau. 

Kontrali añanan ante- 
rior, e aña aki debi na e 
krisis aktual, no ta tene e 
resepshon pa entrega di e 
medaya di kondekorashon. 


Esaki Jo tuma Jugá riba un 
otro fecha na momentu ku 
e situashon normalisá. 

Sinembargo Gezag- 
hebber di Boneiru, Edison 
Rijna a pone e personanan 
ku a risibi e kondekorashon 
Real na altura. Un konde- 
korashon ta un simboJo di 
rekonosementu na un per- 
sona pa su aporte personaJ, 
óf algu ekstraordinario pa 
komunidat. 


pone un peso pisá riba e 
organisashonnan di ayudo, 
pero tambe riba e organisa- 
shonnan gubernamental”, 
e mandatario huJandes ta 
skirbi parlamento hulan- 
des. 

Kuminda i higiena 

Gabinete a disidi di pone 
500.000 euro disponibel pa 
finansiamentu di pakete- 
nan di kuminda ku ta 
prepará JokaJmente i tambe 
produktonan di higiena, pa 
e gruponan vulnerabel ku 
ta kresiendo na HuJanda 
Karibense. Na unda esei ta 
nesesario HuJanda Jo yuda 
tambe ku distribushon di 
esakinan. E suma aki Jo ser 
reparti di e siguiente for- 
ma: Boneiru ta haña 200 
miJ euro, Sint Eustatius i 
Saba kada un 150 mil eu- 
ro. Den e repartishon aki a 


tene kuenta ku e grandura 
di e e grupo di enfoke i e 
diferente kosto di bida. E 
sosten aki ta inisialmente 
pa un periodo di tres luna. 
Despues lo tene un evalua- 
shon. 

Hulanda a pone ademas 
16 mion euro disponibel pa 
yuda habitantenan di Kór- 
sou, Aruba i Sint Maarten. 
Aya tambe turismo a kai afó 
i ku esei tambe entrada pa 
hopi habitante di e paisnan 
ei. Aya tambe e kantidat di 
personanan ku mester di 
ayudo i ku ta méldu na 
bankonan di kuminda ta 
oumentando. Pa e paisnan 
aki tambe gabinete ta pone 
e suma di 16 mion euro 
disponibel pa por sumini- 
strá paketenan di kuminda 
i produktonan di higiena na 
gruponan vulneral)el. 


TA BUSKA 

un tereno erfpacht ku óf sin fundeshi óf muraya na 
paria pa kumpra den bario di Nikiboko, Playa pabou , 
Playa pariba i/ó Tera Kora. 

Por fabor laga nómber, adres, nr telefón i 
mailadres na ofisina di Extra na Kaya I rlandia 12. 


HESUS I E MULTITUTNAN 

Skritura: Lukas 8:40-48 

"... ‘Ta ken a mishi ku Mi?" I mientras ku nan tur 
tabata nenga esei, Pedro a bisa: ‘Maestro, e 
multitutnan ta tur rónt di Bo i ta pusha bin riba Bo.' 
Ma J esus a bisa: ‘Un hende a mishi ku Mi, pasobra 
Mi a sinti poder a sali for di Mi.'" v.45-46 (BS) 

Un di e storianan ku mas nos gusta konta di nos 
matrimonio,ta kon nos a konosé otro. Nos tabata 
studia na un seminario huntu ku hopi studiante. Un 
mucha muhé kier a hala mi atenshon i tabata kier sa 
unda mi ta bai. Pa kasualidat su mirada a kapta mi 
atenshon. Ami a mir'é manera un di e hopi studiantenan 
ku tabatin, pero el a mira mi komo un persona spesial, 
te ora ku ami a mir'é manera e tabata mira mi. Ya ta 
trinta aña i mi ta gradisi Dios pa su perseveransia. 
Normalmente den un multitut un persona ta bira 
invisibel. Un muhétabata buska Kristu i el a bin hañ'É 
meimei di hopi hende, kendenan e disipelnan a 
konsiderá komo un multitut ku 'ta pusha bin riba Bo'. E 
panorama akf por defini loke sosiedat ta pensa tokante 
mayoria asuntu. Pa mayoria loketa importanteta 
e kantidat di resultado i no e kalidat di un di nan. 
E multitut a konfundf tur hende, pero Hesus nó. 
Den dje tabatin hende skondi ku tabata sufri di 
ansiedat i miedu, pero Kristu tabata sa ku un hende a 
deskubri'É, aunke ningun hende no a mir'é. E muhé 
tabata den un kondishon ku tabata hal'é leu di Hesus, 
ma nos Salbador Su sensitividat a hal'é trese serka 
djE.Dirceu Amorim de Mendonça, España 
Kristu semperta mira nos meimei di e multitut! 
Saká for di: Alimento Pa E Alma, un produkshon 
di Trans World Radio Bonaire. 

Pos di Molina 

Tin un pida área hopi 
interesante i bunita den e parti 
suitost di Bolivia. E parti aki ta 
kai awendiaden ‘Lugá Alehá’. 
Bo no pordrenta ku outo. Pero 
akseso na pia óf ku baiskel ta 
tuma lugá, sin ku e habi- 
tantenan di ‘Lugá Alehá’ ta hasi 
problema. Nos atopatambe ku 
algun ‘mountainbiker’ koriendo 


e maintaei banda. 

Durante un di e kami- 
natanan di Grupo Chantiwawa 
a bai tambe den e área aki, ku 
ta interesante. E habitantenan 
di ‘Lugá Alehá’ mes tambe a 
krea un ‘walking-trail’, manera 
ta bisa na ingles. Un kaminda 
di kana. 

Hopi aña pasá kaba m’a 
siña konosé e parti aki di Bo- 


livia, ku e habitantenan di ‘Lugá 
Alehá’ a yama Pos di Molina. 
Na e sitio aki tin un dam grandi 
i tambe un pos, riba kua tabatin 
un molina. M’a yega di bai e 
sitio aki tambe ku Buchi Frans, 
konosedó di Bolivia, pa hasi 
grabashon pa Herensia. El a 
konta di e importansia di e pos 
aki. 

E pos aki tin ainda awa 



aden. E ta hopi hundu. Debi na 
skuridat bo no ta mira e 
superfisie di awa. Pero nos a 
ripará ku yuana a kai den e pos 
aki sin por sali. Lástima ku nos 
no por a hasi nada pa saka nan 
for di e pos aki. 

E dam pabou di Pos Molina, 
ora ku e ta yen di awa, ta 
sumamente bunita. Nos a kana 


e ruta aki sinembargo nét na 
momentu ku e delaster awa a 
seka kaba. 

yerba di sali 

Loke semper a hala mi 
atenshon durante mi kami- 
natanan den pasado ta 
presensia di hopi yerba di sali, 
un mata chikitu, parti nort di e 

pos. Mi a konta algu di yerba 
di sali, ku nos grandinan sa usa 
ántes pa ‘freska’. Bo ta herebé 
e yerba aki, óf pon’é den awa 
herebé, lag’é fria pa usa komo 
un bibida pa fresku. Parse ku e 
ta bon pa salu. 

E nómber sientffiko di yerba 
di sali ta Heliotropium ternatum. 
Tantu na Kórsou, Aruba komo 
Boneiru e ta konosf. Por e ta 
presente tambe den vários pais 
di Sentro Amérika i Karibe. Bo 
no por hañ’é hopi na Boneiru. 
Solamente den sierto áreanan 
i e parti aki di Bolivia por haña 
nan. 

Mi ta kórda ku den pasado, 
durante kaminatanan ku nos sa 
organisá, mi sa trese e te di 
blachinan di yerba di sali pa e 
partisipantenan bebe. 

Diferente di nos chanti- 


waweronan a ranka mata di 
yerba di sali pa purba planta na 
kas. Mi no a tende ainda kon a 
bai. 

Sópi di kabritu 

E kaminata den e parti aki 
di Bolivia tabatin un final 
agradabel. Junny Nicolaas, ku 
su kunuku ta situá na 
kuminsamentu di nos 
kaminata, a traha sópi di 
kabritu warda nos. Nos a yena 
nos barika yen. 

Tabata estilo di ‘self service’. 
Pues mayoria di nos a bai mas 
ku un róndu. Junny aki ta bon 
kóki. Un gesto ku nos apresiá 
hopi. 

Junny tin algun shen 
kabritu, segun mi kasi mil 
bestla. El a warda nos yega pa 
a laga nan sali fo’i kurá pa bai 
mondi. 




www.extraboneiru.com 

I9usil)t tcmpu bteu 



Restorashon dikas di famia Visser. Despues eia bira restorant (Croccantino). Awendia 
Orco Bank. 





Un bista di Kaya Grandi ku semper ta sigui bini bék. Ambos ta kasnan di famia Hart. 
Esun na man drechia disparsé. 


MONCHI & TONCHI 

^Temporada di ^ 

coronavirus a krea 
f ishinan nobo na Boneiru. 

V ^ 

^ Awél si. Limpiadó a bira un 
of ishi of isial. Limpiadó di man 
di garoshi... i yen di otro kos. 

^ J 

( aa) 



Programanan di Bonaire.tv 
Telbo kanal 70 
Flamingo TV kanal 23 


Djasabra 25 aprel 

12:00 Herensia: 
13:00 Aki Boneiru: 

14:00 Herensia: 
15:00 BAPA: 


Max Erwin Juan de Grijze 
Dance Sensation en 
konekshon ku virus di Corona 
Ronaid Pablo Hoyer i fam 
Rudoif Amando Maria 


16:00 MNB: 
17:00 Herensia: 
18:00 BAPA: 
19:00 Herensia: 


Ron Gijzen 

Pedro Higinio 'Pachi' Theodora 
Rudoif Amando Maria 
Tecia Gregoria Piar-Martilio 


20:00 Herensia: 
21:00 Aki Korsou: 
22:00 Herensia: 
23:00 BAPA: 


Aiexander Semeleer Parti 2 
Luis Seco 

Feiix Antonio Cicilia Part 2 
Simadan Grandinan 2013 


Djadumingu 26 aprel 

12:30 Programa: Apel di Oro 

13:00 Herensia: Catharina Domacassé 

14:00 BAPA: Roiand Beaumont 

15:30 Puerto Latino: Luis Zárraga 


16:00 Herensia: 
17:00 Aki Boneiru: 

18:00 Herensia: 
19:00 BAPA: 


Max Erwin Juan de Grijze 
Dance Sensation en 
konekshon ku virus di Corona 
Ronaid Pablo Hoyer i fam 
Rudoif Amando Maria 


20:00 MNB: 

21:00 Herensia: 
22:00 BAPA: 
23:00 Herensia: 


Ron Gijzen 

Pedro Higinio 'Pachi' Theodora 
Rudoif Amando Maria 
Tecia Gregoria Piar-Martilio 


Djaluna 27 aprel 

12:00 Herensia: 
13:00 Aki Boneiru: 
14:00 Herensia: 
15:00 BAPA: 


Donisio Antonio Martijn 
Herensia 20 aña ku Boi 
AnaThode 
Johny Leoneta 


16:30 Programa: 
17:00 Herensia: 
18:00 BAPA: 
19:30 Puerto 


Apei di Oro 
Catharina Domacasse 
Roiand Beaumont 
Latino: LuisZárraga 


20:00 Herensia: 

21:00 Aki Boneiru: 

22:00 Herensia: 
23:00 BAPA: 


Max Erwin Juan de Grijze 
Dance Sensation en 
konekshon ku virus di Corona 
Ronaid Pablo Hoyer i fam 
Rudoif Amando Maria 


Tur mérdia 12’or ta kuminsá un programashon 
nobo di 4 ora. E programashon aki ta ripiti pa 
24:00. 

Selebrashon Aña di 

den pasado 


Lareina 


KRALENDIJK - Sele- 
brashon di Aña di Lareina 
ántes tabata e evento di 
mas grandi i impre- 
shonante na Boneiru. No 
tabatin karnaval grandi 
manera awendia, tampoko 
Regata óf Dia di Rincon. Tur 
bista tabata dirigi riba Aña 
di Lareina. Un persona ku 
a hunga un ról importante 
den e selebrashonnan aki 
tabata Lodewijk Gerharts. E 
tabata pa hopi aña, sigur 
den añanan trinta, kuaren- 
ta i sinkuenta, e personal 
sentral den e organi- 
sashon. 

Lodewijk Daniel Ger- 
harts (LD) a skirbi den 'Me- 
moires van Tatais' ku ántes, 
tempu ku el a yega Boneiru 
na fin di dékada trinta di 
siglo pasá, tabata selebrá 
'Aña di Lareina' solamente 
na Playa i Rincon. "Sente- 
náres di hende di e bario- 
nan tabata bai Playa den 
oranan di mainta. E 
selebrashon na Rincon 
tabata tuma lugá den 
oranan di tra'i mérdia pa 
atardi." 

Na 1932 e hefe di Radio- 
dienst na Boneiru, Frigerio, 


tabata organisá e fiesta di 
Aña di Lareina. E tabata un 
persona inkansabel. E 


programa di e dia ei tabata 
habri pa 6or di mainta ku 
un 'tiru di kañon' maso- 
ménos na e sitio konosi 
komo Tanki di Mener, suit 
di e aktual Stadion di 
Boneiru. Pero no tabata un 
tiru lansá ku kañon, sino 
un bara di dinamit nan 
tabata sende na e sitio aki. 

Vicente Gomes 

Vicente Gomes, un 
rubiano ku a bin traha na 
Boneiru komo polis, tabata 
enkargá den e añanan 30 
ei pa sende e dinamit pa 
anunsiá apertura di e 
programa di Aña di Lareina. 
Gomes tabata pa ta eksakto 
'veldwachter'. 

LD Gerharts a skirbi: "Mi 
ta kórda ku e ultimo biaha 
ku Vicente Gomes a sende 
dinamit riba dia di Aña di 
Lareina, a surgi un pro- 
blema. Tabatin un dife- 
rensia di opinion entre 
gezaghebber i Vicente. 
Vicente ya su edat tabata 
subiendo i el a koba e bura- 
ku den kua mester a pone e 
bara di dinamit muchu 



Lodewi/k D. GerharCs. a 
hunga un papel 
importante den orga- 
nisamentu di aktividat- 
nan di Aña di Lareina 
ántes. 


pegá ku kas di gezag- 
hebber. I na e okashon ei el 
a pone dos na lugá di un 
bara di dinamit. Esaki a 
produsi un zonido enorme. 
Gezaghebber a kere ku ta 
un atentado a kometé 
kontra dje. Habitantenan di 
e tempu ei Zoutpannenweg 
(aktual Bulevar julio 
Abraham) tambe a hiba 
spantu di nan bida. Vicente 
mes a gosa di loke el a hasi. 


Simannan largu el a sigui 
gosa. Tabata e ultimo biaha 
tambe ku a laga Vicente 
sende e dinamit di Aña di 
Lareina." 

Vurwerk 

Despues ku Vicente 
Gomez a stóp di sende 
dinamit, LD Gerharts a 
sigui ku e kustumber aki, 
pero usando un bóm di 
vurwérk. Na 1933 gobiérnu 
a pidi LD Gerharts pa bira 
miembro di un komishon 
spesial enkargá ku 
organisamentu di fiesta pa 
rekordá nasementu di 
prens Willem van Oranje 
(24 april 1533). Despues el 
a bira miembro despues 
presidente di e komishon ku 
ta organisá fiesta di Aña di 
Lareina. 

"Na 1933 mi a pidi e 
komishon di fiesta na 
Kórsou pa manda algu di 
vurwérk pa nos. Nan a 
manda un kaha di vurwérk 
Boneiru pa nos usa e 
anochi di Aña di Lareina. 
Awor ami nunka a yega di 
sende vurwérk. E vurpeil- 



Adeiheid Emma Wiihel- 
mina Jheresia (Adelaide 
Emma Wiiheimina 
Theése Primessin su 
Waideck undPjrrmontJ a 
nase na Aroisen dia 2 di 
ougustus 18S8 i a muri 
na Den Haag dia 20 di 
mart ml934. E tabata e 
di dos esposo di rei 
Wiliem 111. Ei a J'ungi 
komo reina despues di 
morto di su esposo i 
sperando momentu ku su 
j/u muhé Wiiheimina a 
bira majror di edat. Su 
periodo den J'unshon 
tabata di 1890pa 1898. 


Wiiheimina Heiena 
Pauiine Matia a nase na 
Den Haag dia 31 di 
ougustus1880i a muri na 
Apeldoorn dia 28 di 
novémber 1962. E tabata 
reina di 1890 te 1948. Ei 
a kasa ku su aktuprimu 
Hendrik van Mecklenurg- 
Schwerin. Eor di e matti- 
monio aki a nase unjtu 
muhe: /uiiana. Wiihel- 
mina tabata e unikojtu 
muhéj'or di e matrimonio 
di Rei Wiilem 111 i Emma. 
Wilheimina ta e reina ku 
a sinta mas riba trono. 


/uliana Louise Emma 
Matie Wilhelmina a nase 
na Den Haag dia 30 di 
aprel 1909 i a muri na 
Baarn dia 20 di mart 
2004. Ei a aktua komo 
reina di 4 di séptémber 
1948 te ku 30 di aprei 
1980. /uiiana tabata 
kasá ku Bernhard van 
Lippe-Biesterfeld. E mat- 
rimonio aki a produsi 
kuaterjtu muhé; Beatrtr, 
Lrene, Margtiet i Ctistina. 
/uiiana tabata e promé 
miembro di KasBeai ku a 
bishitá Boneiru. 


Armgard a nase dia 31 
di jtanuari 1938 na 
Baarn. Ei a bira reina 
dia 30 di aprei 1980. Ei 
a keda den e/unshon di 
reina te ku dia 30 di 
aprel1980. Ei a kasa ku 
Ciaus, kende ajayesé na 
2002. Reina Beatrix a 
bishitá Boneiru na 
vários okashon, tambe 
komo prensés, tantu su 
so komo huntu ku su 
rumannan Irene i Mar- 
giet, tambe despues ku 
ei a kasa ku Ciaus, un 
aieman di nasementu 

unan no tabata problema. 
Nos tabata pone nan den un 
bdter bashi i nan tabata bai 
den haltu, perkurando pa 
un espektákulo kolorido. 
Pero tabatin algun 'bóm' 
grandi i otronan mas 
chikitu. No tabatin ins- 
trukshon kon mester sende 
nan. Mi ta kere ku e 
térsionan na Kórsou ku a 
manda e kaha pa nos lo 
tabata hari chiki chiki 
pensando kon nos lo bai 
sende e bómnan aki", 
Gerharts a skirbi. 

Insidente 

Di tur manera, a disidi 
ku lo sende e vurwérk riba 
e waf dilanti Fort Oranje. LD 
a stashoná su outo riba waf, 
pa asina e tabatin algu pa 
skonde su tras despues ku 
e kaba sende mecha di e 
bómnan. Luis Lopez 
Ramirez tabata asistente di 
LD den e show aki di 
vtirwérk. 

Gerharts: "Tabatin un 
'bala di kañon' spesial 
grandi den e kaha. Peso di 
mas ku un kilo. A pone e 
opheto aki riba un dje 
pilánan riba waf. Despues 
nos a saka su mecha. E 
publiko na pia di waf 
tabaya yen di ekspektativa." 

"Mi a sende e mecha i 
mesora ora bai skonde tras 
di mi outo. Un eksploshon 
enorme. Kandela a spat tur 
kaminda riba waf. E 
hendenan na pia di waf na 
kareda. E bóm a kousa 
daño na e waf. Un tabla 
kompletu riba e superfisie 


di waf a plama na wérki. Mi 
kamisa blanku manga 
largu a keda yen di buraku 
kousá pa kandela ku a spat 
debi na e eksploshon. Te 
asta mi kabei parsialmente 
a kima. Holó di huma a 
keda kologá na mi kurpa. 
Pero e tabata un éksito. E 
hendenan pará mas leu si 
a disfrutá." 

Palu sebá 

LD Gerharts a splika kon 
tabata selebrá Aña di 
Lareina den e tempu ku e 
tabata presidente di e 
komishon organisadó di 
Aña di Lareina. Entre otro 
ku subimentu di pal'i sebá 
tantu riba waf, na laman, 
ku riba tera. 

Palu sebá kier men un 
palu ku fét huntá ariba. 
Den tempu bieu tabata usa 
sebu di kabritu. Tabata 
pasa sebu riba e palu. P'esei 
e nómber 'palu sebá'. 

Tabatin palu sebá riba 
waf. E tabata riba laman. Bo 
mester a kana riba dje i 
purba kita e banderanan 
poné na punta di e palu. E 
bandera mas importante, 
ku tabatin e 'premio mayó', 
tabata esun koló oraño, 
koló di Kas Real. Tambe 
tabatin e kolónan di 
bandera hulandes (rood- 
wit-blauw). Riba tera tambe 
tabatin paplu sebá, ku bo 
mester a purba subi i kita 
bandera. 

Un atrakshon spesial 
tabata bulamentu den 
saku. Na Rincon tabatin 
pustamentu di buriku. Den 
bahia di Kralendijk pusta- 

Thelmo Paula. 


mentu di bolo di bela. I asi- 
na hopi wega mas, manera 
halamentu di kabuya. 

Gobiérnu 

Mas despues, segundo 
mitar di dékada sinkuenta 
i parsialmente dékada se- 
senta, tin dos persona ku a 
hunga un papel importante 
den e weganan aki. Tabata 
trata di Thelmo Paula i 



Silvano Cicilia 


Silvano Cicilia. Rincon 
tambe tabatin su hende- 
nan. 

E premionan tabata 
mayoria bes plaka efektivo. 
Te asta tabatin den oranan 
di atardi tiramentu di sén 
den laman na waf pa 
muchanan kue. Meskos ku 
San Nikolas sa stroi man- 
gel. 







Felis Dia di Rei 

Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta vi'rus di corona nobo/COVID-19? 

Tin un brote internashonal di COVID-19 (konosi tambe komo virus di corona nobo) na e 
momentunan aki. E virus por okashoná smtoma manera kentura, tosamentu i halamentu di 
rosea anshá. Den un kantidat di kaso limitá el a kondusf na infekshon mas serio, asta morto. 


Kontakto: 

Liña di informashon vi'rus di corona 

0800 1351 (grátis) 

+599 71 5 91 99 (p^ yamada internashonal) 

